Vesti online / Vesti / Društvo / Zbog dedovine tri infarkta\nZbog dedovine tri infarkta\nNakon decenije borbe za povratak svoje nezakonito oduzete dedovine i odluke državne Agencije za restituciju, iz 2012. godine, da se Amir-agin han u centru Novog Pazara vrati porodici Murtezić, poznati kulturno-istorijski spomenik od početka prošle godine, i zvanično je u rukama zakonitih naslednika.\nOboleli smo i sestra i ja: Adem Murtezić\nDo trogodišnjeg zastoja u preuzimanju došlo je zbog neizvršene primopredaje između grada Novog Pazara i naslednika Amir-aginog hana, sada je i to rešeno.\nHteli da se spale\n- Boreći se za povratak svoje dedovine, članovi porodice Murtezić tri godine su proveli (i spavali) u hladnom Hanu, u nekoliko navrata bili su spremni i na samospaljivanje, jer je bilo najava da će biti silom isterani, nekoliko puta fizički su napadani, Adem je doživeo dva infarkta, Indira jedan, teška borba za oduzetu imovinu ostavila je tragove na zdravlje svih članova njihovih brojnih porodica.\nMustra iz Soluna\nAmir-agin han zidan je po ugledu na istoimenu građevinu koju su novopazarski trgovci videli u Solunu. Izgradnja je, priča Indira Murtezić, trajala godinama, angažovani su najbolji grčki majstori i plaćeni su suvim zlatom.\nU prizemlju su vezivani konji, a na spratu su spavali trgovci. Od dugog puta okrepljivali su se u obližnjem Isa-begovom hamamu koji je još "ničiji" i u još lošijem stanju.\nI mada su radosni što su, nakon desetogodišnjeg hoda po mukama, konačno vratili svoje, Adem Murtezić i njegove sestre Indira, Senada i Senija ne znaju šta će sa Hanom, kako da ga renoviraju i kako da sačuvaju njegov orijentalni izgled, a istovremeno ga i "privedu koristi".\nLokacija na kojoj se Han nalazi, površine oko osam ari, ima "neprocenjivu vrednost", međutim, s obzirom da je deo baštine ovog kraja, Amir-agin han mora biti obnovljen strogo po projektima Zavoda za zaštitu spomenika kulture i ne sme se pretvarati u objekat čija bi svrha odudarala od njegovog izgleda i istorijskog značaja.\nTri godine dežurali i čuvali han: Deo porodice\nPošto je za adaptaciju, po projektu države potrebno mnogo novca, porodica Murtezić tražila je pomoć Turske razvojne agencije TIKA nadajući se da će država Turska, koja obnavlja spomenike iz osmanlijskog perioda širom Balkana i Evrope, pomoći i da Amir- agin han, koji je u 18. i 19. veku bio važno konačište karavana trgovaca na putu od Carigrada do Dubrovnika ponovo povratiti originalni izgled i bar deo nekadašnjeg sjaja.\nObraćali su se i drugim mogućim investitorima iz Novog Pazara, Beograda, Sarajeva, Skoplja, ali zainteresovanih još nema.\nBilo je pokušaja lokalnih tajkuna da nam han uzmu za sitne pare i tako ponište našu višegodišnju i tešku borbu za povratak dedovine. Nama su potrebni ozbiljni partneri koji će nam pomoći da najpre sačuvamo vredan kulturno-istorijski spomenik od daljeg propadanja, a da ga potom zajedno pretvorimo u kulturni ili neki sličan kutak koji bi donosio dobit našoj porodici, našem partneru (ulagaču) i svim građanima Novog Pazara - kaže Adem.\nAmir-agin han u Novom Pazaru jedan je od prva tri objekta u Srbiji koji je Agencija za restituciju vratila zakonitim naslednicima. Pre Hana vraćeni su hotel "Beograd" u Beogradu i Titova vila na Zlatiboru.\nRešenje o povratku Amir-aginog hana porodici Murtezić lično je uručio direktor Agencije za restituciju Strahinja Sekulić, a povratak Hana pozdravljen je i u izveštajima Evropske komisije i drugih evropskih institucija kao dobar primer na putu Srbije ka Evropskoj uniji.\nNe znamo da li će se naša teška borba isplatiti (od Hana još nemamo nikakve koristi), ali smo sigurni da svetinju, simbol Novog Pazara, koju nam je ostavio deda Ćazim Hadžifejzović, a koju su nam pre 55 godina komunističke vlasti brutalno otele, nećemo nikome, uprkos pritiscima i "savetima" da to učinimo, olako prepustiti.\nPozivamo sve Sandžaklije u dijaspori da nam se pridruže u obnovi Hana, da nađemo zajednički interes i vratimo mu nekadašnji izgled i sjaj - poručuje Adem Murtezić.\nČetvrtak 26.01.2017. 10:53\nSrbija 2017. Osećate li BOLJITAK? Kada penzioneru u Nemačkoj ili Švajcarskoj oduzmu 25% zato što nema 65 godina, oni mu to i VRATE kada napuni 65 godina. Ali ne i u Srbiji. Dok je visina penzija (cene su iste i ovde i tamo) dovoljna da se tamo napuni lonac, pa kada im se i oduzme ČETVRTINA tog lonca, oni to ne osete kao mi u Srbiji jer mi supu sipamo u TACNE pa kad nam vučićeva administracija oduzme ČETVRTINU, ostane za par kašika, slično kao u Aušvicu. Ako nam lekar prepiše 4 leka, Vučić i njegovi zakonodavci iz skupštine nam uzmu svaki četvrti lek, pa ko preživi,taj je imao dane od Boga a ne od ove grupe koja je na vlasti. Ljudi nisu glupi i nepismeni i ovako se više NE MOŽE. Ili se menjajte ili NAPOLJE iz ove države, jer nam je dosta parazita koji nisu sebi smanjili plate za ČETVRTINU zato što nemaju 65 godina,naprotiv. Isto važi i za direktora fonda PIO: ako ne pokreneš postupak za RESTITUCIJU, daj ostavku, jer NISI SPOSOBAN i nećemo da te plaćamo. Za one koji ne znaju, od Fonda PIO je izgrađeno preko 300 zdravstvenih ustanova, HE Đerdap, autoputevi, vodovodi itd. Probudi se Srbijo..


Uhapšen izraelski trgovac organima\nTokom rutinske kontrole pasoša na rimskom Leonardo da Vinci-Fiumicino aerodromu, identitet naizleg bezazlene osobe probudio je sumnju italijanskog osoblja na aerodromu.\nNakon provjere imena u sistemu, zvaničnici su bili šokirani otkrićem da je on jedan od najtraženijih trgovaca organima na svijetu.\nGedalia Tauber,77-preživjeli iz Holokausta, bivši vojnik Shayetet 13 i formalni Šef telavivske policijske jedinice za istragu pronevjera policije Tel Aviva, optužen je za saradnju sa brojnim državljanima Brazila u okrekstriranju međunarodnog lanca krijumčarenja organa od Brazila, preko Južne Afrike, do Izraela.\nZajedno sa svojim južnoameričkim saradnicima, Tauber je osumnjičen trgovinu organa 19 Brazilaca/Brazilki.\nU januaru 2002. brazilski sud je izdao međunarodni nalog za njegovo hapšenje, a 2003. je uhapšen i osuđen na 11 godina zbog njegove uloge u lancu krijumčarenja organa.\nPrema detaljima do kojih je policija došla tokom istrage o Tauberu, lanac mu je ponudio 6000-12000 dolara po bubregu i sve medicinske procedure koje su uključene - a sve je održano u Južnoj Africi.\nPuštanje Taubera bilo je zakazano za septembar 2012., međutim, tokom tridesetodnevnog otpusta 2009., on je pobjegao, i bio je u bijegu od tada, te su svi tragovi njegovog boravka izgubljeni - do sada, kada se iznenada pojavio u Rimu ovog vikenda.\nPrema italijanskoj policiji, koja je zabilježila da nije bilo italijanskih građana umiješanih u lanac, lanac nije sam po sebi bio uključen u ubistva kako bi dobili organe\nPrema brazilskoj štampi, lanac je angažovao siromašne Brazilce, namamivši ih da doniraju njihove organe za relativno malu svotu novca i onda, zajedno sa dodatnim izraelskim zavjerenikom, lanac je navodno prodavao organe u Izrael, koji nije imao saznanja o njihovom sumnjivom porijeklu i da je skoro 20 puta više plaćao svom donatoru.\nTauberov sin, koji boravi u Izraelu, je odbio da komentariše hapšenje njegovog oca, rekavši da nema ništa da kaže o tome.


EXIT od starta snažno pred 44.000 ljudi! Večeras lestvicu podižu French Montana, Ziggy Marley i Maceo Plex!\n13. jula 2018. — Autor: EXIT\nSinoć je na Petrovaradinskoj tvrđavi u Novom Sadu pokrenuto ovogodišnje izdanje zvanično najboljeg evropskog festivala, a sudeći po startu, intenzivnoj energiji i provodu do ranih jutarnjih časova, četvrtak je nova subota i ovo će biti jedno od najupečatljivijih izdanja Exita do sada! Euforija je nastala već od devet časova kada je lekciju iz scenskog nastupa pred punom i produkcijski unapređenom glavnom binom održala trubadurka savremenog doba LP, koja je pokazala da je moćan glas, gitara i harizma sve što je potrebno za istinskog muzičara.\nPrvi put na Exitu pred festivalskom publikom nastupio je svetski poznati baletan, Sergej Polunjin, koji je zajedno sa gudačkim sastavom Almazian Symphony izveo performans na temu lične slobode koja je i moto ovogodišnjeg festivala, a nakon ovog audio-vizuelnog spektakla nebo iznad Petrovaradinske tvrđave obasjao je najgrandiozniji vatromet u istoriji Exita koji je trajao preko 12 minuta, nakon kojeg je scenu zauzela ikona art-popa Karin Dreijer sa svojim sastavom Fever Ray.\nKulminacija večeri je ipak usledila kada su na scenu izašli hip-hop giganti Migos, koji su u stilu velikih zvezda nastupili više od sat vremena nakon najavljenog termina. Takeoff i Quavo su posvetili koncert Offsetu koji je podršku pružio iz Amerike jer ga je vest o rođenju ćerkice zatekla na turneji, te je, kao svaki pravi sveži tata, pohitao da se pridruži supruzi Cardi B! Čekanje se isplatilo, pošto su momci nizali hit za hitom, i doveli publiku, koja je horski pevala njihove najpoznatije pesme, do potpunog transa!\nNova era počela je i na mts Dance Areni koja je ove godine pomerila granice audio-vizuelne produkcije. Apsolutna zvezda večeri bila je Amelie Lens nakon koje je nastupio nemački virtuoz Ben Klock, a jutro je publika dočekala uz prvi par tehna Adama Beyera i Idu Ingberg, dok je čast da omiljenu elektronsku binu Exit festivala zatvori imao ni manje ni više nego tehno inovator Richie Hawtin.\nNi na Addiko Fusion bini nije manjkalo energije, gde je nastupila avangardna pop zvezda u usponu, Sevdaliza, koja je donela jedinstveni audio-vizuelni doživljaj pred publiku Exita. Pored nje sjajan provod bio je i uz elektro-akustični pop bend Detour, a glasno se pevalo i uz melodične pank rokere domaće scene Gobline,dok je eklektični zvuk karakterističan za ovu binu doneo talentovani muzičar Marko Louis.\nŽestoko je bilo i na Explosive bini, gde su publiku oduvali hardcore velikani iz Bostona Slapshot, a ništa slabije nije bilo ni uz švedski thrash metal bend Dr. Living Dead!, koji je izašao na scenu sa maskama, a na EXIT su se posle dužeg vremena vratili i Dog Eat Dog, čiji nastup publika neće dugo zaboraviti.\nNa EXIT festivalu sinoć je održana prva „Youth Fair“ muzička konferencija. Tema panela bila su iskustva domaćih izvođača koji su uspeli da naprave međunarodnu karijeru i nastupaju širom sveta, a na njemu su govorili DJ Tijana T, DJ Mladen Tomić, dr Nele Karajlić, Goran Milošević iz sastava Naked, dok je moderator bio urednik Nedeljnika, Branko Rosić. Konferencija je pokušala da odgovori na pitanja kako sistemski podržati lokalne muzičke talente da se probiju na globalnoj muzičkoj sceni i koji su to najčešći problemi na koje se nailazi na novom tržištu.\nJak tempo očekuje nas i drugog dana festivala, kada će na glavnoj bini nastupiti jedan od najtraženijih repera današnjice, sjajni French Montana, te rege ikona Ziggy Marley, sin legendarnog Boba Marleya. Na glavnu binu festivala stižu i hitmejkeri Jax Jones i Burak Yeter, koji će bez sumnje zagrejati publiku aktuelnim singlovima. Mts Dance Arenu okupiraće velika imena poput Maceo Plexa, ikona tehno muzike Carl Craig i Rødhåd koji dolazi pravo sa berlinske tehno scene.\nNa popularnoj Addiko Fusion bini, drugog dana EXIT festivala publiku će razdrmati bristolska pank senzacija Idles i dobro poznata imena domaće scene i regionalne scene, kao što su Bad Copy, Irie FM, Đorđe Miljenović, Nipplepeople i Sara Renar. Ljubiteljima najtvrđeg zvuka zagarantovan je dobar provod uz Cockney Rejects, Madball, Lion’s Lawi The Hellfreaks na Explosive bini. No Sleep će ugostiti Erica Cloutiera, Bryana Kasenica i Mikea Servita. Ulaznice će tokom dana biti u prodaji na svim prodajnim mestima Gigs Tix po ceni od 2.990 dinara do 19h, dok će kad se otvore kapije festivala ulaznice moći da se kupe isključivo na festivalskim blagajnama i to po ceni od 3.500 dinara.\nVečeras će biti održana i panel diskusija „Danas – magija dijaloga“ u 21h u Ateljeu Radošević, ispod VIP terase kod sata, a tema je zapošljavanje mladih na Zapadnom Balkanu i pridruživanje Srbije Evropskoj uniji. Govornici su osnivač i direktor Eipixa Mirko Topalski, predsednik Upravnog odbora Exit fondacije Ivan Petrović, koordinatorka za međunarodnu saradnju OPENS2019 Valentina Antić i predstavnica Regionalne kancelarije za saradnju mladih (RYCO) Marija Bulat. Moderator će biti potpredsednik IO Evropskog pokreta Srbije Aleksandar Simurdić.\nBoris Brejcha objavio novi album „Never Stop Dancing“\nEXIT fondacija učestvuje na međunarodnoj muzičkoj konferenciji PIN u Skoplju\nEXIT kroz godine: 2016 – 2021\nVesti, Izdvojeno, Razno\nPoznati datumi i prvi učesnici drugog izdanja Ada Divine Awakening festivala, a objavljen i aftermovie za 2021. godinu!\nNick Cave objavio knjigu za decu „The Little Thing“


USKORO SVADBA Fudbaler OTKRIO kada staje na LUDI KAMEN, a njegov kolega dodao i sa kim\nFudbaler Milan Lola Smiljanić oktio je u emisiji "Biljana za vas" koju vodi Biljana Obradović sve ono što ste ga i sami pitali na društvenoj mreži instagram u rubrici "Pitaj Partizan".\nS obzirom na to da je emisija snimana u svlačionici "Partizana" tu se zatekao i golman Crno belih Vladimir Stojković koji je iskoristio priliku takođe da postavi pitanja Loli.\nPrvo pitanje je bilo zašto više ne nosi svoju prepoznatljivu frizuru, na šta je Lola odgovorio:\n- Već sam ušao u ozbiljne godine, asd sam malo ozbiljniji, ali bi mogla da se vrati...\nVladimir se aktivno uključio u intervju pa je Loli postavio i pitanje kada će svadba, ti i Tamara Živković:\n- Polako gde žutiš - rekao je Lola, a Vladimir nezadovoljan odgovoriom rekao je, ajde, brzo, kaži datum, na šta je Lola odgovorio:\nNataša Bekvalac jednom fotografijom otkrila KOLIKO JE BOGATA, a sutra će prvi put progovoriti o NASILJU I RAZVODU OD LAZUKIĆA\n- Trebalo bi na leto, ali videćemo još.\n- Znaš to gde je leto, za devet meseci - rekao mu je Vladimir, na šta ga je Lola šaljivo opomenuo da rade intervju id a se ne ubacuje više.\nOstale zanimljive detalje razgovora pogledajte u nastavku u emisiji.


Sjajni argentinski teniser, Huan Martin del Potro, opet ima problema sa povredama, samo ovoga puta nije u pitanju zglob.\nPopularni Delpo, četvrti teniser na svijetu, povrijedio je u Šangaju koljeno i propustiće finale Mastersa koje je obezbiojedio prvi put od 2013. godine.\n"Ovo je vrlo težak trenutak, jako sam tužan. Vrlo je teško za mene ponovo razmišljati o oporavku i nisam to očekivao", kazao je 30-godišnji finalista US opena.\nPobjedniku Indijen Velsa ljekari će u narednim danmima napraviti plan rehabilitacije zbog naprsnuća čašice koljena tokom meča sa Hrvatom Bornom Ćorićem.


ALO! - Komentari - Zbog čega mlađi muškarci padaju na starije žene\nŽene koje se udaju za barem 10 godina starije ili mlađe muškarce žive u proseku kraće nego one čiji ...\nKety Vreme: 07.08.2013 00:31h\nU vezi sam dve godine sa deste godina mladjim muskarcem,on 25 ja 35.. i super nam je extra se slazemo. Inace uvek sam privlacila mladje muskarce,. Ne vidim zasto je to odvratno nekima,meni je u vezi extra nikad ga ne bi menjala za starijeg. A i kad se dvoje iskreno vole,godine su nebitne.\nradoslav Vreme: 17.07.2013 13:17h\nKada se misli starije žene,misli se na na razliku od 4-7 godina,a ne babe,kako mnogi misle. Poznavao sam nekoliko bračnih parova sa tom razlikom,gde su se odlično slagali u svakom pogledu.Moj najbolji drug sa fakulteta oženio je devojku,čiji su roditelji bili iz te price I gde je njegova tašta bila starija 10 godina od tasta.U svom životu nisam sreo bolje ljude od njih u svakom pogledu. Inače,zašto nešto starije lepe,kulturne I otresite dame,zanimaju mlađe muškarce,može se svesti u maksimi,ONA SVE ZNA,ON SVE MOŽE.


Drugu godinu za redom, Tenis klub Petar Mišić i Grad Novi Sad – Gradska uprava za sport i omladinu organizuju školu tenisa “Uzmi reket u svoje ruke”.\nGrupe će se formirati prema uzrastu, a treninzi će biti organizovani dva puta nedeljno, vikendom na teniskim terenima Indeksa (Dr Vase Savića br 3) u Novom Sadu.\nU našoj školi tenisa deca će učiti osnovne elemente teniske igre: učenje osnovnih udaraca, kretanja, kao i osnovna pravila igre. U radu sa decom uzrasta od 6 do 9 godina, dugogodišnji treneri sa iskustvom TK Petar Mišić koristiće mini mreže, soft loptice i dodatne rekvizite, kako bi im omogućili da najlakše savladaju osnovne tehnike tenisa.\nSvaki polaznik će, pod nadzorom profesionalnog trenera, naučiti osnovne elemente teniske igre poput forhenda, bekhenda, servisa, volej udaraca.\nŠkola tenisa Uzmi reket u svoje ruke ima za cilj animiranje dece za zdravim načinom života.\nPristupnicu sa osnovnim podacima zainteresovanih kandidata koji učestvuju u Programu ispunjenu dostaviti na e-mail adresu: info@tkpetarmisic.com\nDetaljnije informacije: Aleksandra Mišić, tel:064 14 3333 5\nNo Comments to "Škola tenisa “Uzmi reket u svoje ruke”"


KULTIM - književnost, poezija, stvaralaštvo, kultura » 2009» april» 5\nGOVORITE LI KLINGOŠKI?\nPrema raspoloživim podacima širom zemaljske kugle govori se oko 6000 jezika. Neki su globalno poznati i govore ih desetine i stotine miliona ljudi, dok su za druge, sem šačice onih koji ih govore, čuli još samo naučnici. Svake godine nekoliko jezika nestane jer umire i poslednji čovek koji ga je govorio. Gotovo se podrazumeva da određeni jezik potiče iz naroda koji ga je stvorio, te je tako jezik jedno od obeležja koje razlikuje narode. Ipak, nije sve tako jednostavno jer postoje i jezici koji su svesno i namerno “proizvedeni”. Naravno, većina će odmah pomisliti na esperanto, jezik koji je 1887. u knjizi „Unua Libro” opisao Doktoro Esperanto, što je pseudonim L. L. Zamelhof. Reč esperanto znači: “onaj koji se nada”. Ideja Dr Esperanta je bila da stvori univerzalni jezik kojim će moći da se sporazumevaju svi ljudi. Da bi ostvario ovu ideju Dr Esperanto je pokušao da maksimalno olakša učenje esperanta, odnosno da pojednostavi njegovu gramtiku i leksiku.\nMada ovaj naum nije u potpunosti uspeo, esperanto je među 100 jezika koji su najčešće u upotrebi na Zemlji. Računa se da ga govori između 100.000 i dva miliona ljudi. Najpoznatiji internet pretraživač Gugl i popularna internet enciklopedija Vikipedija mogu se koristiti i na esperantu. Međunarodni pokret koji propagira i širi ovaj jezik veoma je aktivan i uspeva da odoli sveopštem nastupanju engleskog jezika propagiranog popularnim elektronskim medijima i internetom.\nPostojanje esperanta posle više od jednog veka prihvata se bez mnogo iščuđavanja. Jedan isto tako izmišljen jezik, međutim, i dalje izaziva zabunu i nedoumice. Reč je o klingonškom jeziku, odnosno jeziku kojim originalno govore “Klingonci”. Neupućenima treba reći da su Klingonci jedna od prgavih ratničkih svemirskih rasa iz univerzuma TV serije Zvezdane staze. Klingonški se prvi put javno čuo u celovečernjem filmu „Zvezdane staze” iz 1979. Filmska kuća Paramaunt unajmila je lingvistu Marka Okranda da uobliči ovaj jezik vanzemaljaca, a on se poslužio principima jezika kojima su govorili Indijanci odnosno iskustvima sanskrita. Prvi rečnik klingonškog pojavio se 1985. a za njim su sledile knjige klingonških fraza.\nPošto je u filmu “Zvezdane staze VI: Neotkrivena zemlja” izrečeno da Šekspir najbolje zvuči na originalnom klingonškom, Šekspirovi komadi „Mnogo buke ni oko čega” i „Hamlet” prevedeni su na klingonški! Klingonški je 2006. proglašen za veštački jezik kojim govori najviše ljudi na svetu; a procene o broju ljudi koji govore klingonški variraju od par desetina hiljada do nekoliko stotina hiljada. U svakom slučaju, za tri decenije svog postojanja klingonški je od lake zabave daleko stigao - sada je gotovo zaokružen, funkcionalan jezik koji se i dalje razvija. Dakle, ne preostaje nam ništa do da se pozdravimo na klingonškom: “ljapla”!\nSamo za retke čarobnjake\nZa razliku od politički obojenih jezika, u svetovima literature, posebno epske fantastike, nalazimo i sasvim egzotične jezike. Takav je parsel, jezik zmija, poznat samo retkim i odabranim čarobnjacima iz knjiga o Hariju Poteru. Tolkinov ep “Gospodar prstenova” pominje mnoštvo posebnih jezika. Najpoznatiji su kvenija i sindarin. Prvi je stari, oficijelni jezik “srednjih zemalja” (nešto kao latinski u istoriji srednjevekovne Evrope). Svoje ideje o raznim jezicima Tolkin je razvijao u brojnim skicama, beleškama i studijama koje su pratile pisanje njegove znamenite trilogije.\nKlingonški nije jedini jezik stvoren u nekom umetničkom delu. Može se reći da je smišljanje novih jezika nastavak starih tradicija da se ezoterijski tekstovi pišu tajnim jezikom. Atrur Mahen je 1899. u svojoj priči „Beli ljudi” izmislio aklo jezik na kojem se pišu okultni ili zabranjeni tekstovi. H. P. Lavkraft je koristio aklo u pričama „Danvički užas” i „Pohodilac mraka” iz serijala “ktulu mitova”. Alan Mur u priči „Dvorište” pominje aklo na samo kao jezik vanzemaljaca već i kao ključ za otvaranje ljudskog uma. Aklo, ipak, nije i pored širokog pominjanja, pretočen u posebne rečnike, već je i dalje ostavljen na volju i domišljatost pisaca. Mnogo bolje je prošao novogovor iz Orvelovog romana „1984.” Mada ne postoji njegov rečnik pisac je postavio principe pravljenja ovog jezika a oni su uprošćavanje, spajanje i brisanje reči koje označavaju ideje i emocije.\nMnogi cinici primećuju kako se tiho ali sigurno, savremeni engleski razvija po tim principima, što rezultira generacijama koje ne umeju da izraze svoja osećanja i misli jer ne znaju reči kojima bi definisali te senzacije. Sa svoje strane, Entoni Bardžis je u „Paklenoj pomorandži” skovao jezik mladih delikvenata kao mešavinu ruskog i engleskog sa vrlo proizvoljnom gramatikom. Nadsat je živopisan i slobodan jezik koji pripada slojevima koji pružaju otpor militantnoj vlasti budućnosti (koja je već stigla?).\nMada stvaran s mnogo manje temeljnosti i ambicija, mangani, rudimantarni jezik velikih majmuna iz serijala romana o Tarzanu Edgara Rajsa Barouza, postao je svetski poznat. Leksikon manganija koji je sam Barouz sastavio čine originalne reči, ali i one preuzete iz raznih jezika naroda Afrike. U mlađoj populaciji popularan je i vanzemaljski, koji se može čitati u crtanoj TV seriji “Futurama” prikazivanoj od 1999. do 2003. Mada vrlo komplikovan u pisanoj formi (jer je, navodno, svako sledeće slovo zbir svih prethodnih plus novog slova), mnoštvo fanova se zabavljalo dešifrovanjem poruka viđenih u epizodama ove humorističke naučno-fantastične serije.\nKako bilo da bilo, ako negde čujete ljude kako govore nepoznatim jezikom, to uopšte ne mora da znači da su stranci - možda su samo domaći Klingonci ili veliki majmuni.\nIzvor: Dnevnik Online Ilija Bakić\nMirjana Stanojevi? Konkursi, Strip, Vesti\nOdabir teme, žanra, autorski pristup i format table za konkurs su slobodni i ne isključuje se mogućnost prihvatanja rada strip tematike u drugim medijima: reljef, skulptura, instalacija, objekat. Takođe, tekst u stripu mora biti na jednom od jezika naroda bivših jugoslovenskih republika ili na engleskom, a uz rad je obavezno poslati čitko popunjenu prijavu koja se može preuzeti na www. skc.org.rs ili dobiti u “Srećnoj galeriji” SKC, pri predavanju radova.\nTakmičarima do 15 godina starosti biće dodeljene nagrade “Mladi lav” - najbolji rad u kategoriji, zatim specijalne nagrade žirija za najbolju ideju, za zreo i maštovit izraz i nagradu za najmlađeg učesnika.\nMeđunarodni salon stripa je festival koji već šest godina organizuje i vodi “Srećna galerija” SKC-a, predstavlja najmasovniji i najveći strip događaj u Srbiji i jedan je od najznačajnijih smotri “devete” umetnosti u regionu. Salon se svake godine održava krajem septembra, u svim prostorima SKC-a.\nKAKO SE PERE PATKA\n(o pranju novca već svi pričaju)\nUvek sam više voleo crnke nego plavuše. O plavušama sam čak ispričao i čuo više viceva nego o policajcima. Bio sam ubeđen da sa plavušama nikada neću imati neke dublje kontakte.\nJednoga dana sreo sam je na ulici. Po prvi put iz daleka sam pomislio : „Pa ovo i nije tako loša ženska.“ Međutim, kad god mi je prilazila bliže u narednim susretima, viđao sam na njoj deliće prevremene starosti, kao i ogroman uticaj onoga što je naučila od majke.\nNe znam šta je u tim momentima slučajnih susreta ona pomišljala, ali desilo se to da smo počeli da radimo u istoj firmi. Bližila se situacija. Kuvala mi je kafu svakog jutra, pod izgovorom da su kafekuvarice prljave i da im je higijena ispod svakog nivoa podnošljivog rizika da se pije njihova kafa.\nNije prošlo dugo, preselila se kod mene u kancelariju. Pretpostavljam da je to uspela zbog svog poznavanja političke situacije u koju se ona izuzetno razume, zahvaljujući političkim vezama svog supruga.\nJednog radnog dana, u toku prepodneva ona meni kaže: „Miki, ja bih mogla da radim one stvari sa tobom.“ Ja sam rekao „Dobro.“\nNisam baš bio siguran o kojim se stvarima radilo. Posao mi je bio takav da sam morao da podmirim sve postojeće službe u tadašnjoj firmi, a većina zaposlenih su bile žene.\nIpak su to bile „one stvari“ u pitanju. Sutradan, popodne, došla je kod mene sa polučasovnim zakašnjenjem. Toliko je žurila, da je prošla kuću pa čak i udaljeni most. Ali našla me je u povratku.\nPosle nepunih dva minuta nastupilo je svlačenje, u striptiz stilu. Bio je tu crven seksi veš, kao iz sexy-shopa. I nenamerno sam odmah primetio više nego uredno potkresane stidne dlačice. „O Bože, pa ja imam posao sa profesionalkom“ – pomislio sam, i nisam se prevario, što će se videti u daljem tekstu ove priče…\nisečci iz romana u pripremi\nDELO JOKO ONO NA AUKCIJI\nJoko Ono, japanska umetnica i udovica ubijenog člana “Bitlsa” Džona Lenona, otkrila je novo delo povodom Dana podizanja svesti o autizmu Ujedinjenih nacija, preneo je BBC.\nNjen mural “Obećanje”, koji je trenutno postavljen u holu zgrade UN u Njujorku, naći će se na aukciji, a novac od prodaje namenjen je obolelima od autizma.\nMural visok dva metra prikazuje bele oblake na plavom nebu i napravljen je od 67 komada slagalice.\nSlika će nakon izlaganja ponovo biti izlomljena na delove, koji će se naći na aukciji, svaki sa potpisom Joko Ono. Početna cena svakog delića slike biće 1.000 dolara.\nTek otkrivenom radu japanske umetnice nedostaju dva komada. Joko Ono se nada da će svih 67 delova biti zajedno kada se pronađe lek za autizam.\n“Jednom kada se otkrije lek za autizam, videćemo nebo kako sija u svojoj pravoj lepoti, bez rupa”, rekla je Ono.”Uvek sam govorila, ako sanjate sami, to je samo san, ako sanjate zajedno, onda je to svarnost”.\nStručnjaci predviđaju da između 35 i 67 miliona ljudi na svetu boluje od autizma.\nIzvor: Blic Online / Reuters\nEGZIT NA TAJSMOVOJ LISTI NAJBOLJIH FESTIVALA\nNovosadski festival “Egzit” na petom mestu liste 20 najboljih evropskih muzičkih festivala britanskog lista “Tajms”. List hvali sjajno okruženje festivala, naročito jeftine karte i niske cene usluga.\nUgledni britanski list “Tajms” je i ove godine novosadski festival “Egzit” uvrstio na svoju listu 20 najboljih evropskih muzičkih festivala.\nKonstatujući da je funta oslabila, taj list ipak poziva Britance da odu na “Egzit” kako bi obezbedili “svoju festivalsku dozu”, pogotovo što se ide u toplije, sunčanije predele.\n“Egzit” se na “Tajmsovoj” listi najboljih 20 muzičkih festivala u Evropi nalazi na petom mestu.\nU tekstu se podseća na istorijat festivala, a hvale se sjajno okruženje festivala i naročito jeftine karte i niske cene ostalih usluga.\nNajbolja među evropskim muzičkim manifestacijama po tom britanskom listu je “Vej Out Vest” koja se održava u Geteborgu, u Švedskoj.\nInteresantno je da se na “Tajmsovoj” listi 20 najboljih muzičih festivala u Evropi nalazi pet festivala iz okruženja: osim srpskog “Egzita”, tu je mađarski “Siget”, rumunski “B’estfest”, bugarski “Spirit of Burgas” i hrvatski “T-Mobajl INmjuzik”.\nGeneralni menadžer “Egzita” Bojan Bošković rekao je da je taj festival sve popularniji u Evropi, ali da je za mlade Britance to najpopularniji festival van same Engleske.\nOvogodišnji “Egzit” biće održan od 9. do 12. jula na Petrovaradinskoj tvrđavi u Novom Sadu.\nNa ukupno 20 bina pojaviće se mnogi domaći i strani bendovi. Iako kompletna lista učesnika još nije objavljena, imena nekih izvođača već su poznata: Arktik Mankis, Mednes, Karl Koks, Mobi, Kraftverk, Pati Smit i američki bend Korn.


E, OVDE SMO PRI VRHU\nE, OVDE SMO PRI VRHU\nIzvor: Blic,Lokalne novine | Obrenovac, 27.11.2018.\nVreme je da saznate ko su NAJVEĆI ŠOVINISTI EVROPE\nIstraživački centar Pju, neprofitna organizacija sa sedištem u Vašingtonu, ispitala je stepen rasprostranjenosti kulturalnog šovinizma, odnosno stav koji imaju stanovnici 33 evropske države o superiornosti svoje kulturne baštine. Ovaj izveštaj objavljen je na portalu Bigthink.com.\nKao najveći šovinisti u ovom domenu pokazali su se stanovnici kolevke civilizacije - Grci, jer je 89 odsto njih uvereno u nadmoć svoje kulture nad drugima.\nPrate ih Gruzijci i Jermeni, a u istoj grupi najvećih šovinista, nalazimo se i mi, i to na osmom mestu.\nKulturalni šovinizam je približno jednako rasprostranjen u balkanskim zemljama - Srbiji (65%), Bosni (68%), Rumuniji (66%), Bugarskoj (69%) - kao i u Rusiji (69%), pokazuje ovo istraživanje.\nŠto se tiče naših drugih komšija, u istraživanje je uvrštena i Hrvatska, koja je rangirana desetak mesta ispod nas. Jednak procenat Hrvata, kao i Slovaka i Danaca, smatra da je upravo njihova kultura superiorna, a njih je 44 odsto.\nOsećaj o kulturnoj nadmoći nije nužno vezan sa ekonomskom moći koju ta država ima, imajući u vidu da su najbogatija i najsiromašnija evropska zemlja, Švajcarska i Moldavija, zauzele istu poziciju sa jednakim postotkom stanovnika koji su kulturalni šovinisti.\nNajmanje šovinista ove vrste ima u Španiji, 20 odsto, što je u izveštaju istaknuto kao zanimljivost, imajući u vidu da su među prvim komšijama Španaca, Portugalcima, ima znatno više kulturalnih šovinista, jer čak 47 odsto stanovnika misli da je njihova kultura superiorna.\n"Blic" je upitao poznatog sociologa Ratka Božovića da objasni rezultate ovog istraživanje i, po njegovom mišljenju, ono je sporno, imajući u vidu da mora da postoji relacija, poređenje dve određene kulture, kako bi se one ocenile.\n- Metodologija je pogrešna. Ne može neko sam sebe da ocenjuje, mora da se poredi sa nekom drugom kulturom. Vrednovanje je relacioni pojam - kaže Božović.\nOn dodaje i da je nejasno ocenjuje li se kultura u opštem smislu, ili kultura kao umetnost.\n- To je ideološka priča: najbolje o sebi, najgore o drugima. To je nacionalni narcizam, a to je politička i ideološka stvar.\nPo njegovim rečima, vrednosti kulture mogu se istraživati "od iskona do danas", a sama kultura ne odnosi se samo na ono što je bilo, već i na ono šta bi moglo da bude, te podrazumeva izvesnu otvorenost.\nKultura kao alibi\nKomentarišući dalje rezultate iskazane o našem narodu u pomenutom istraživanju, Božović kaže da se "kultura priziva kao alibi, ili kompenzacija za prethodne jade koji su nam se desili u istoriji".\n- Po kulturi se prepoznaje identitet naroda. Metodologija istraživanja je sporna jer kultura može biti shvaćena kao najširi pojam, ka stav o svemu u nekoj zajednici, a može se odnositi i samo na umetnost i duhovne vrednosti.\nU tom smislu on osporava ove rezultate.\n- Jedno je hvaljenje: iluzija da jesmo to što nismo, odbrana od toga da smo zanemarljivi u odnosu na velike kulture. Drugo je istraživanje.\nBožović dodaje i da se u malim narodima mogu naći veliki pisci, naučnici, umetnici, i da u tom smislu, Srbi nisu mali narod.\n- Mislim da "mali" hoće da se uvere da su veći nego što jesu, ima tu i agresije u čitavoj priči. To je do pojedinaca, a ne do naroda - zaključuje sociolog Ratko Božović u razgovoru za "Blic".\nS druge strane, sociolog i profesor na Filozofskom fakultetu u Beogradu, Dušan Mojić veruje da ovakvi rezultati upravo i odgovaraju mišljenju koje naš narod ima o sebi. On je objasnio da se ovakav sindrom stavova u sciologiji naziva etnocentrizam.\n"Mislimo da smo solidarni, a šta se događa po tramvajima"\n- Postoje određene implicitne pretpostavke na osnovu kojih se porede kulture. Naši ljudi ne znaju mnogo o drugim kulturama, znaju ono što im se prikaže u medijima. Implicitno verujemo da smo bolji i mislimo "oni su nas bombardovali, mi ne bismo tako postupili". Mislimo da smo nesebični, plemeti i solidaran narod, a onda vidite šta se dešava u tramvajima - kaže Mojić.\nOn objašnjava da u različitim kulturama postoje različite prakse, a da mi gotovo uvek smatramo da su naše bolje.\n- U drugim zemljama ljudi se jedni drugima najave pre nego što dođu u goste, jer jednostavno poštuju svoje vreme. Mi mislimo da su oni hladni, a mi smo gostoprimljivi jer možemo da banemo jedni kod drugih.\nKao dokaz za srpski etnocentrizam Mojić zaziva česte sintagme u našem narodu: "izabrani narod" i "svi su protiv nas".\nKomentarišući poziciju Norveške na ovoj listi etnocentričnih naroda, Mojić kaže da su oni često istaknuti kao najbolja zemlja za život, pa je prirodno da su donekle i sami svesni toga.


Damir Kulovic Kule petak, mart 24, 2017\nNaslovna Nastupi DISKOGRAFIJA Novosti Tekstovi Galerija Video Promo Bloger Biografija Pretplatite se na RSS feed\nčetvrtak, 02 februar 2017 07:08\tNAJBOLJI PJEVAC MEDJU PILOTIMA I NAJBOLJI PILOT MEDJU PJEVACIMA(VIDEO)\tNapisala\tSuper User\nNAJBOLJI PJEVAC MEDJU PILOTIMA I NAJBOLJI PILOT MEDJU PJEVACIMANekadasnji pilot helikoptera je rijesio da se oproba u muzickim vodama..Damir Kulovic Kule izgleda da je navikao na visine pa tako i u estradnim vodama se izvrsno snalazi..Sa hit pjesmama VISKI S TUGOM ,SVE JE KAO PRIJE ,ZNAM DA LAZEM ,BOLJE LUD ZA NJOM,MINUT DO DVANAEST i TAMBURALO je za kratko vrijeme pokupio simpatije publike kao i velikih znalaca i kolega na estradi..Poznat po pjevanju sirokog repertoara muzike, a posebno sto svaku pjesmu izvodi iz duse i sa uzivanjem,njegujuci vlastiti stil,Kule kako ga od malena zovu je sve vise trazen na podrucju zapadne Evrope.\nBudite prvi koji će ostaviti komentar!\tOpširnije...\tčetvrtak, 02 februar 2017 06:52\tDamir Kulović Kule: Heroj bosanskog neba\tNapisala\tSuper User\nPitali su nekad neko dijete: “Šta misli ko bi pobijedio kada bi se potukli dva čovjeka?”, mali je odgovorio: “Da su ljudi ne bi se ni tukli.” Tako sam i ja uvijek gledao na rat, sukobe, mržnju i tužna dešavanja na našim prostorima. Odrastao sam kao mnogi na pilulama Brastva i jedinstva, sloge i ostalih fraza. Rat me zadesio kao vojno lice. Bio sam letač na helikopterima bivše JNA. Nakon što sam preko sedam država i 40 dana lutanja bez novca i dokumenata stigao u Tuzlu, uključio sam se u odbranu na Kalesijskom ratištu. Postavili su me na pješadijski položaj mada sam bio, iskreno, nestručan za to. Nakon godinu dana pješadije, uspijevam se ubaciti na aerodrom Dubrave i početi raditi svoj posao letača – tehničara na Transportnom helikopteru MI -8. Radili smo u veoma teških uslovima, nije bilo dovoljno hrane, loš smještaj, mašine nisu imale adekvatan servis, svi redom su pucali na nas, ali izvršavali smo zadatke uz Božju pomoć. Bilo je bezbroj situacija, drama i događaja, koje bi svakako bile interesantne za ispričati, ali jedan događaj je mene lično dojmio i ostavio sjećanje do dan danas. Objavljeno u\nDamir Kulović Kule\nHeroj bosanskog neba!\nBudite prvi koji će ostaviti komentar!\tOpširnije...\tčetvrtak, 02 februar 2017 06:34\tKule, bivši pilot, osvojio Selmu Bajrami !\tNapisala\tSuper User\nJedna od najpopularnijih bh. pjevačica Selma Bajrami, uskoro počinje sa svojom velikom evropskom turnejom za koju mnogi unaprijed tvrde da će biti uspješna.\nPrije nego što krene sa osvajanjem evropskih metropola minulih dana imala je nekoliko odličnih nastupa, a posebno dobro je bilo prošle sedmice u njemačkom mjestu Bad Wimpfen, gdje je joj je ponovo gost koncerta bio sve traženiji pjevač Damir Kulović Kule. S obzirom na to da sa njim često ima zajedničke kocerte i da uvijek u tandemu naprave odličnu atmosferu, u estradnim krugovima se počelo komentarisati kako Selma voli da je u društvu pilota, jer je Damir po profesiji pilot.\nosvojio Selmu Bajrami !\nBudite prvi koji će ostaviti komentar!\tOpširnije...\tčetvrtak, 02 februar 2017 06:32\tDamir Kule u svojoj Kalesiji na +40, uoči nastupa na Bihaćkom Festivalu\tNapisala\tSuper User\nDamir Kulović Kule je jedan od rijetkih pjevača sa naše opštine koji se godinama uspješno bavi tom profesijom. Do pjevačke karijere je stigao trnovitim putem. Vojna akademija i pilot helikptera prije rata, rat na području Kalesije i profesionalni angažman u vojsci nakon rata, na svu sreću, nisu uspjeli uništiti talenat kojim je Kule obdaren, tako da je nakon svega započeo pjevačku karijeru u kojoj se i danas nalazi. Kule već sada iza sebe ima nekoliko albuma.\nuoči nastupa na Bihaćkom Festivalu\nBudite prvi koji će ostaviti komentar!\tOpširnije...\tčetvrtak, 02 februar 2017 06:04\tDamir Kulovic Kule je ovaj put zaista pogodio Hit\tNapisala\tSuper User\nDamir Kulovic Kule je ovaj put zaista pogodio Hit// Ptice umiru pjevajuci Balkada koja treba poslusati\nPjesma “Ptice umiru pjevajući” koju je izdao početkom godine nije nikog ostavila ravnodušnim ko je imalo emotivan i osječajan..\nBalada koja govori o ljubavi životu Stradanju i nadi je osvojila srca širom naših prostora.\n“Dobio sam bezbroj poruka gdje su ljudi priznali da su plakali nakon slušanja moje nove pjesme što je dokaz da sam uspio svojom interpretacijom i pjevanjem iz duše prenijeti poruku.. A poruka je ljubav”, kaže Kule.\nIako se po navici Kule medijski puno ne nameće njegove pjesme nalaze ipak put do publike.\nSlomljena krila, Viski sa tugom , Sve je kao prije , a sada “Ptice umiru pjevajući“ su pjesme koje zaista treba poslšati.\nPjesmu je snimio u Amadeus studiu u Bihaću, producent Nemdzad Alič, Editor Željko Kristo, tekst Samir Imamović, a melodiju ju je sam uradio.\nBudite prvi koji će ostaviti komentar!\tOpširnije...\tčetvrtak, 02 februar 2017 06:01\tSve popularniji: Kalesijac Damir Kulović Kule na "Bihaćkom festivalu"\tNapisala\tSuper User\nDamir Kulović Kule, nekadašnji pilot prije nekoliko godina svoj rizičan posao zamjenio je mikrofonom. Posao vojnog pilota i danas voli ali ga je, kako sam voli reći, prepustio sjećanju.\nZbog porodičnih obaveza Kulović je morao napustiti i pilotiranje i Bosnu. Iz Kalesije preseljava u Njemačku gdje i danas živi. Njegove pjesme „Viski s tugom“, „Sve je kao prije“,“Slomljena krila“ i druge, koje su bez gotovo ikakve reklame postale zapažene.\nKalesijac Damir Kulović Kule\nBudite prvi koji će ostaviti komentar!\tOpširnije...\tčetvrtak, 02 februar 2017 06:00\tDamir Kulovic Kule Blic Intervju!\tNapisala\tSuper User\nZa pjevača Damira Kulovića Kulu, može se reći da je jedan od onih, koji se medjiski ne eksponiraju po svaku cijenu, niti žele da se o njima piše bez potrebe. Nije sklon nikakvim porocima, niti ima ikakvu mrlju u svojoj dosadašnjoj karijeri, a najveći uspjeh mu predstavlja to što ga publika traži i podržava. A da je to tako, svjedoče pjesme „Viski s tugom“, „Sve je kao prije“,“Slomljena krila“ i druge, koje su bez gotovo ikakve reklame postale zapažene. Na početku razgovora, pitali smo ga je li zadovoljan pozivima za nastupe i ima li ih dovoljno?\nZa nastupe se ne sikiram uopšte, jer i to je kao i sve Božije davanje, samo mi bude čudno kako se guraju i plasiraju negativne osobe a pozitivni dobri muzičari moraju da se bore za svoju egzistenciju.\nBudite prvi koji će ostaviti komentar!\tOpširnije...\tsreda, 01 februar 2017 16:54\tBloger\tNapisala\tSuper User\nBudite prvi koji će ostaviti komentar!\tOpširnije...\tPrijatelji webstranice!\n© 2017 Copyright DamirKulovic-Kule.com


- VIZOR 1010\nHome/Portfolio/Stolice za opremanje javnih prostora/VIZOR 1010\nFotelja sa podiznim mahanizmom “VIZOR 1010″\nFotelja Vizor 1010 je prva preteča svih fotelja sa podiznim mehanizmom firme Vizor proizvedena 1997. godine.Od tada pa do danas ova fotelja zauzima ubedljivo prvo mesto u prodaji pre svega zbog dobre cene, odličnog kvaliteta kao i dobrog dizajna. Ovaj model do danas nikad nije imao ni jednu reklamaciju.\nPodkonstrukcija fotelje je na dva oslonca izrađena od metala koja se pričvršćuje za podlogu ankerisanjem pomoću plastičnih ili metalnih tipli zavisno od podloge. Sedište i naslon je u obliku ergonomski oblikovanog laminiranog otpreska od bukovog furnira. Sedište i naslon su obloženi poliuretanskom penom povišene tvrdoće gustine 35kg/m3 i tapacirani negorivim štofom I kategorije/Trevira CS/.Poliester 100%. Rukonasloni su ujedno i konstruktivna veza između leđa i baznih oslonaca ,zaštićeni poliuretanskim transparetnim lakovima povišene tvrdoće.\nMontaža na ravnoj i kosoj podlozi, minimalni radijus montaže 9.60 metara.


Reprezentativke Srbije počele pripreme za Ligu Nacija bez prisustva selektora Santarelija - Sportska centrala\nReprezentativke Srbije počele pripreme za Ligu Nacija bez prisustva selektora Santarelija\n9 maj 2022. 16:50\nŽenska seniorska reprezentacija Srbije počela je današnim okupljanjem u beogradskom hotelu „M“ pripreme za IV Ligu nacija 2022, koja će se odigrati od 31. maja do 17. jula.\nDijego Flizi, pomoćnik Danijelea Santarelija, prvog trenera seniorki Srbije, izvršio je prozivku na kojoj je bilo 19 igračica.\nDejan Bojović, sportski direktor OSS, pozdravio je igračice i članove stručnog štaba i poželeo im uspešan rad.


Detaljno objašnjena promjena pravila u SLS... | BN\nDetaljno objašnjena promjena pravila u SLS...\nŠta je igranje rukom, kakva su prava golmana, žuti karton za nedozvoljenu proslavu gola? Od sezone 2019/2020.\nFudbal 19.06.2019 | 23:20\nPredstojeća sezona Superlige Srbije podrazumeva delimičan povratak na stari sistem takmičenja, oličen u ukidanju podele bodova, ali ostanku plej-ofa, a takmičarska 2019/2020 doneće i nekoliko promena kad je reč o Pravilima igre.\nNe krucijalnih, ne i zanemarljivih, ali ih svakako valja znati pre nego što fudbal počne da se igra, kako kasnije ne bi bilo zabune. Tim povodom Zajednica klubova Super i Prve lige Srbije dostavila je na adrese klubova dopis naslovljen „Izmene i dopune Pravile igre“, a MOZZART Sport vam donosi sve detalje tog spisa, radi lakšeg razumevanja i praćenja utakmica ovdašnjeg prvenstva.\nPromenjeno je ukupno devet pravila, a date su, u posebnom odeljku, napomene za igranje rukom koje je često znalo da zbuni i gledaoce i fudbalere. Sad je i to razjašnjeno.\nIgrač koji će biti zamenjen mora da napusti teren za igru na najbližoj liniji terena za igru na kome se našao, osim ukoliko sudija dozvoli igraču da brzo/odmah napusti teren na središnjoj liniji.\nObjašnjenje: I dosad je sudija imao pravo, ili je to mogao i sam igrač ako želi da to izvede brzo, da izađe van terena radi zamene van središnje linije. Sad je obaveza sudije da insistira na tome kako se ne bi gubilo dodatno vreme prilikom zamene fudbalera.\nSlužbenom licu koje se nesportski ponaša biće pokazan žuti ili crveni karton, a ukoliko prekršilac ne može da bude identifikovan, glavnom treneru koji se nalazi u tehničkom prostoru će biti pokazan žuti ili crveni karton.\nObjašnjenje: Pravila igre taksativno su pobrojala koji su prekršaji kažnjivi žutim i crvenim kartonom kad su u pitanju službena lica ekipa, dakle, sva lica u zvaničnom protokolu, osim igrača. Poput igrača, i službenom licu mogu biti pokazana dva žuta kartona na istoj utakmici, čime će on biti isključen.\nEkipa koja dobije žreb novčićem može da izabere da izvede početni udarac.\nObjašnjenje: ekipa koja dobije žreb, kao i ranije, može izabrati stranu ili izvođenje početnog udarca.\nSpuštanje lopte za golmana (ukoliko je igra prekinuta u kaznenom prostoru) ili za jednog igrača ekipe koja je poslednja igrala loptom na mestu poslednjeg dodira loptom; svi ostali igrači moraju biti udaljeni minimalno četiri metra.\nObjašnjenje: spuštanje sudijske lopte se izvodi tako što samo jedan igrač ekipe koja je igrala poslednja loptom pre nego što je dodirnula sudiju može učestvovati u tome, svi ostali igrači moraju biti udaljeni minimalno četiri metra. Ukoliko se lopta spušta u kaznenom prostoru, onda se spušta samo golmanu braneće strane.\nSpuštanje lopte ako lopta dodirne sudiju ili nekog drugog člana sudijskog tima i ode u gol, dođe do promene poseda lopte ili bude započeta nova napadačka akcija.\nObjašnjenje: Kao i u prethodnom slučaju u spuštanju lopte uvek učestvuje samo jedan igrač, ekipe koja je poslednja igrala loptom ili golman braneće strane, ukoliko je spuštanje u kaznenom prostoru.\nGolman ne može da postigne pogodak bacanjem lopte u protivnički gol.\nObjašnjenje: Pojašnjava se da golman ne može rukom da postigne pogodak u protivnički gol.\nAko golman, posle ubacivanja ili namernog odigravanja svog saigrača ka njemu, neuspešno odigra ili pokuša da odigra loptu kako bi je ubacio u igru, dozvoljeno mu je posle toga da loptu uhvati rukom.\nObjašnjenje: U slučaju da golman pokuša da odigra loptu koju mu je saigrač namerno vratio stopalom, ali to uradi neuspešno posle toga može uhvatiti loptu rukama.\nŽuti karton za „nedozvoljeno“ proslavu pogotka biće pokazan i ako je pogodak poništen.\nObjašnjenje: Ukoliko igrač koji je postigao pogodak skine dres ili se penje na ogradu, biće mu pokazan žuti karton iako pogodak, iz nekog razloga, bude poništen.\nZa slobodne udarce za odbrambenu stranu u sopstvenom kaznenom prostoru lopta je u igri kada je odigrana i jasno pomerena, ne mora da napusti kazneni prostor.\nObjašnjenje: Dosad je u ovim situacijama lopta morala da napusti kazneni prostor da bi bi bila u igri. Od sada lopta je u igri čim bude dodirnuta i jasno pomerena.\nUkoliko braneća strana napravi živi zid sastavljen od tri ili više igrača, igrači napadajuće strane moraju biti barem jedan metar od živog zida. U slučaju povrede ovog prinicpa biće dosuđen indirektan udarac.\nObjašnjenje: Kako bi se izbegli eventualni problemi u živom zidu, odsad napadači moraju da stoje barem jedan metar od živog zida, ukoliko je sastavljen od barem tri igrača braneće strane. Važno je imati u vidu da nepoštovanje ove odredbe sudija mora da sankcioniše indirektnim udarcem za braneću stranu.\nStative, prečke i mreža na golu ne smeju se pomerati i golman ih ne sme dodirivati tokom izvođenja kaznenih udaraca.\nObjašnjenje: Primećeno da golmani to čine kako bi dekoncentrisali izvođača kaznenog udarca.\nGolman mora da sotji barem delom jednog stopala na liniji ili u liniji gola, ne može stajati iza linije.\nObjašnjenje: Dosad je golman morao da stoji s obe noge na liniji, sad samo s jednom, druga može da bude u pokretu.\nKod izvođenja udarca sa gola lopta je u igri kada je odigrana i jasno pomerena, ne mora da napusti kazneni prostor.\nObjašnjenje: Dosad lopta je bila u igri kod gol-auta kad napusti kazneni prostor. Sad je u igri čim bude dodirnuta i jasno pomerena, tako da protivnici mogu napasti loptu čim krene, dakle dok je veoma blizu gola.\nU daljem tekstu date su samo izmene vezane za igru rukom:\nIgrač će biti kažnjen ukoliko je ruka ili šaka igrača:\n- iznad nivoa ramena (osim kada namerno igra loptom), pošto igrač preuzima rizik postavljajući ruku u ono što je uobičajeno „neprirodan“ položaj;\n- ukoliko igrač čini svoje telo neprirodno većim i time na nefer način stvara veću/širu prepreku time što je ruka/šaka udaljena od tela;\n- ukoliko je pogodak postignut direktno rukom/šakom (makar i slučajno);\n- ukoliko igrač dođe u posed/kontrolu lopte od ruke /šake (makar i slučajno) i zatim postigne pogodak ili dođe u priliku za postizanje pogotka.\nOsim u nabrojanim situacijama, igrač uobičajeno neće biti kažnjen ukoliko igra rukom/šakom:\n- ukoliko je lopta koja je dotakla ruku/šaku došla sa tela tog istog igrača ili tela nekog drugog igrača (bilo koje ekipe) koji se nalazio u neposrednoj blizini i to u situaciji kada je bilo skoro nemoguće izbeći kontakt s loptom;\n- igrač pada na tlo a ruka/šaka je između tela i tla, i služi kao podrška telu.


Domaće auto emisije - Strana 15 - GARAŽA forum\nPost od somi-car » 25 Jun 2019, 16:45\nOk ali ovo live obracanje je ka fb publici i odrzavanju fb publike i stranice.\nEmisija sama po sebi ipak koristi stari sablon koji je postao odavno dosadan i neprivlacan mladoj publici.\nNedostaju sveze ideje, unapredjenje tog koncepta...\nCasopis je truba teska. Jedno te isto. Kupio sam ga zadnji put kada je kostao 99 din. Kupio opet pre neki dan jer sam prosle nedelje prelistao neki stari na vikendici. Ono jedno te isto, kompletna prica koja se non stop ponavlja....\nPost od Kabal » 25 Jun 2019, 17:49\nJel imaju i dalje Riletove majstorije?\nPost od trojanac » 25 Jun 2019, 22:57\nsomi-car je napisao: Ok ali ovo live obracanje je ka fb publici i odrzavanju fb publike i stranice.\nDa, ali ranije nije bilo gotovo uopšte aktivnosti na društvenim mrežama. Nešto ne menja.\nŠto se tiče emisije mislim da će i tu doći do promena. Ali polako.\nPost od pedja » 26 Jun 2019, 06:44\nA i reklama je za mobilnog operatera.\nSAT još uvek može da se gleda. Nije da pratim redovno, uglavnom vratim kad se setim, pa nešto i premotam.\nPost od igor_harris » 26 Jun 2019, 09:21\nAutoAnaliza ima svoju publiku, a igrom slucaja njegova publika je najbrojnija na ovim prostorima, svidelo se to nama ili ne.\nFora je u tome sto on pametno vrsi selekciju automobila koje snima i gledaoca usmerava ka detaljima koji ga zanimaju, nesto kao Doug DeMuro, samo malo manje dinamicno i informativno.\nU svakom slucaju, ovim matoranima ce biti pakao dok se prilagode zeljama gledalaca i skapiraju kako algoritmi drustvenih mreza funkcionisu. Dok dodje do toga, bice prekasno, jer mi sa YouTube-a uveliko prevazilazimo njihove brojke gledanosti, pritom njihove brojke nisu realne, jer nikada nije jasno da li gledalac TV-a gleda TV tako sto gleda u tanjir, u telefon, u plafon niti znas da li je on u prostoriji uopste.\nMesecni tiraz svih izdatih automagazina u zemlji mi prevazidjemo za manje od 24h nakon objave jednog klipa.\nKad njihovi sponzori to skapiraju, a neki vec jesu, gotovi su.\nPost od trojanac » 26 Jun 2019, 09:49\nMi koji smo kupovali auto magazine nekada radimo to i sada, da li redovno ili povremeno. I nađe se tu i tamo nešto pametno za pročitati, to stoji. No mlađe generacije koje odrastaju uz internet, papir poznaju samo jer imaju knjige u školi, sve ostalo što ih zanima traže na netu. A sećam se sebe sa 15 godina, nisam mogao da dočekam novi broj Auto Kluba ili kasnije Vrelih guma, gutao sam svaku reč. Sad je sve dostupno u roku od par minuta, pa još i u video formi.\nPost od somi-car » 26 Jun 2019, 09:53\nSve to stoji, i to su cinjenice....zato sadrzaj i nacin publikovanja treba prilagodjavati.\nI ovo sto Igor kaze..klinac kad pusti youtube klip 99% paznje je usmereno na to.\nDok su se TV emisije emitovale i vrtele i dok domacica mesi hleb....\nPost od Heinz » 26 Jun 2019, 09:56\nS tim što u tim YT emisijama ništa "pametno" ne može da se čuje.\nDa imamo nekog domaćeg SavegeGeesa, ali nemamo...\nPost od Kornjaca Rade » 26 Jun 2019, 09:59\nIzgledalo je da je SAT emisija potpuno promenila koncept oodmah posto je umro Mirko Alvirovic. Bili su uveli mnogo vise testova automobila a izbacili smaranje od 35min od 40min emisije u studiju sa gostima o jednoj temi i ponavljanje istih pitanja i odgovora do besvesti. Ali je to kratko trajalo, sad su se vratili manje-vise na staro.\nCasopis im je, za nase uslove, solidan. Njega citam redovno.\nSto se tice domacih youtube kanala o automobilizmu, svi su losi do ocajni sto se mene tice . Svaki je dosadan do bola ili pravljen za ljude do max 20g. Pogledam povremeno da se nije nesto promenilo al jok, tesko izdrzim duze od minut i po.\nPost od igor_harris » 26 Jun 2019, 10:15\nFora je u tome sto je trziste toliko da ce vrlo brzo izroniti YT kanali za svaciji ukus.\nOno sto je potrebno da se desi pre toga je da se novac preusmeri sa TV-a i printa na internet a neko mora to da izburgija i uradi tu kolektivnu promenu svesti. Cim se to desi, pojavice se ekipe koje vec imaju opremu, kontakte i ostale resurse i imacemo poplavu kanala.\nPrimera radi slovenacki jutjuber Komotar Minuta uveliko naplacuje svoj rad iako je ogranicen iskljucivo na svoje govorno podrucje.\nTo ce se desiti i kod nas, ali mi jednostavno moramo da kasnimo za ostatkom sveta.\nPoslednja izmena od igor_harris u 26 Jun 2019, 10:15, izmenjeno 1 put ukupno.\nPost od somi-car » 26 Jun 2019, 10:16\n26 Jun 2019, 09:56\nIma i toga, ali znas kako sada je uglavnom ta mladja publika aktuelna a njih najvise privlace dobri kadrovi...snimanje dronom, zanimljivi uglovi i sl.\nTako da publika kreira sadrzaj. Nedostaje naravno i neki kanal koji bi se vise bavio tehnickim podacima npr kao sto radi Juraj Sebalj.\nSada sve sto se prikazuje na youtube je u stvari neki vid realiti programa. Cak su i uglovi snimanja slicni...\nPublika je razlicita, emisije takodje, tvrdim da svako moze da pronadje nesto sto mu odgovara....\nU svakom slucaju i Auto Analizi i PH pogotovu treba dati podrsku\nP.S. igor_harris pisao sam post dok si ovo napisao\nPost od starac vujadin » 26 Jun 2019, 10:20\nTo što mi preferiramo testove to ne znači da svi koji prate SAT vole to isto, pa im manjak toga smeta i sad će da prestanu da gledaju zbog toga. Meni je uvek SAT na tv bio da gledam sat vremena da bih "dočekao svojih 5 minuta" i to mi je bilo msaranje, a sada preko yt je i taj "problem" izbegnut. Ima ciljna grupa koja gleda samo patrole, neko prati samo neku goruću temu tipa atesti za folije itd. Oni imaju drugačiji koncept i obraćaju se drugim ciljnim grupama. Dobro se oni šaltuju na moderniji kolosek, samo je pitanje da imaju ideja koliko je imao matori Alvirović...tu može biti problem u budućnosti. Što se tiče testova tu niko ne može da im parira ni po kvalitetu, ni po produkciji što i nije teško s obzirom na infrastrukturu koju imaju i neuku konkurenciju. Što se tiče gledanosti oni ne žive samo od toga, pa će verovatno da bude gledanijih domaćih yt kanala, naročito u ovom periodu, ali oni sigurno zbog toga neće padati u paniku Naravno, ako se pojavi neki yt kanal sa dobrom produkcijom, dobrim tekstom, prezenterom koji zna da izvuče iz auta njegov maksimum (ili blizu toga), poligonom za testove, kontinuitetom u radu kao što radi Šebalj npr, to bi mogla biti "pretnja!", ali i tada ima mesta za sve.\nMeni je u svakom slučaju drago da se ta grana razvija i doći će prirodom stvari do rasta kvaliteta i jedni druge će terati naviše. Nadam se da će takvi yt kanali da se približe i izjednače sa nekim glupostima iz drugih sfera koje imaju neviđenu gledanost.\nPost od somi-car » 26 Jun 2019, 10:32\nInace koliko je broj pratilaca merodavan za kvalitet....\nnpr na koliko ste se kanala prijavili zbog necega u nekom trenutku i nakon toga vise nikada niste otisli na taj kanal?\nMada se po tome kreira popularnost danas na youtube i kod mladje publike ali opet pitanje je koliko je i to merodavno u nekom momentu.\nPost od Heinz » 26 Jun 2019, 10:41\nImam utisak da domaći kanali služe samo za lajkove, šerove i subskrajbove tj za mlađu publiku.\nBilo koja iole ozbiljnija tema tamo ne prolazi, a vidim da ljudima smeta i kad se u SAT priča (a i piše) o raznim aktuelnim temama.\nMozak na otavu i klikći.\nPost od igor_harris » 26 Jun 2019, 10:44\nBroj pratilaca nije ni malo merodavan za kvalitet, ali moze i te kako da utice.\nKonkretno, meni za bolji kvalitet produkcije treba bolji racunar jer ne mogu da radim 4k a imam kamere koje snimaju u tom formatu.\nTreba mi gimbal, slajder, bubice, kvalitetni nd filteri, i sto je najbitnije, treba mi vremena da mogu samo tim poslom da se bavim. Isto tako i oni koji su pred kamerama, svima nam je ovo sporedni posao, (meni cak treci na listi prioriteta) i oni bi pravili mnogo kvalitetniji sadrzaj da imaju vise vremena.\nE sad, veci broj pratilaca bi verovatno bio primamljiviji sponzorima a to onda znaci da bi neki od ovih uslova bili ispunjeni.


31. mart 2000. | BOSS - Bosanska stranka\nu povodu prezentacije novih dokaza o kriminalnim radnjama i zloupotrebi položaja od strane načelnika Opštine Tuzla\nBosanskoj stranci su od radnika Opštine Tuzla dostavljeni dokumenti koji su još jedan dokaz nezakonitog poslovanja opštinske vlasti u Tuzli, odnosno načelnika Selima Bešlagića – koji je zloupotrijebio službeni položaj da bi na štetu Opštine Tuzla obezbijedio svom ličnom tjelohranitelju poslovni ugovor od preko pola miliona KM.\nNetransparentan Ugovor o preuzimanju poslova obezbjeđenja, koji je 1. X 1998. Bešlagić zaključio sa DJL “Cobra security”, čiji je vlasnik načelnikov lični tjelohranitelj Maksim Joldić – jasno ukazuje da je riječ o kršenju više članova Krivičnog zakona F BiH, odnosno da je učinjeno krivično djelo sklapanja štetnog ugovora, nesavjesnog poslovanja i zloupotrebe položaja, za šta su Zakonom propisane visoke zatvorske kazne.\nSklapanjem ovog ugovora, kojim je propisano u čl. 5 “da se Opština Tuzla obavezuje da će po postavljenoj fakturi plaćati izvršiocu usluga DJL “Cobra security” iznos od 23.160,12 DM – mjesečno”, – Selim Bešlagić je protivzakonito omogućio svom tjelohranitelju posao od gotovo 300.000 KM godišnje. Svaka od tačaka ovog Ugovora koncipirana je maksimalno povoljno za DJL “Cobra security” – član 3., recimo, propisuje da “…sve poslove vanrednog održavanja, opravka kvarova, izmjene ugrađenih uređaja kao sastavnih dijelova zgrade, kao i druge troškove koji predstavljaju investiciono održavanje, zadržava kao svoju obavezu Opština Tuzla”. Dalje, članom 11. Ugovora, propisano je da: “…”Cobra security” obavlja poslove …uz minimalne standarde kakvi su u dosadašnjem funkcionisanju poslova fizičko-tehničkog obezbjeđenja, te poslova održavanja i čišćenja objekata bili uobičajeni”.\nIako SDP pokušava zavarati građane obećanjima da sa njima BiH može bolje, situacija u Tuzli u kojoj je SDP apsolutna vlast pokazuje da SDP-ovi funkcioneri vode politiku SDA – na osnovama instaliranja nepotizma, odnosno vladanja i poslovanja na principima poznaničke i rođačko-partijske podobnosti.\nOvaj ugovor koji je prezentiran putem današnje press konferencije objašnjava i motiv incidenta koji je 28. III 2000. u blizini izbornog štanda BOSS-a izazvao Maksim Joldić zvani Makso, lični tjelohranitelj načelnika Bešlagića i vlasnik DJL “Cobra security”.\nPrijetnja “Ukoliko objaviš bilo kakve dokumente o meni vidjećeš kako ćeš proći, čuvaj se!”, koju je tom prilikom predsjedniku BOSS-a uputio Joldić – jasno ilustruje paničan strah i nervozu opštinske vlasti u Tuzli zbog gubitka predstojećih izbora, i time potpunog razotkrivanja kriminalnih radnji opštinskih i visokih funkcionera SDP-a.\n16. novembar 2000.


Uručeni čekovi za realizaciju omladinskih volonterskih projekata - jazas - memorandum\nUručeni čekovi za realizaciju omladinskih volonterskih projekata\nUručenjem čekova i potpisivanjem memoranduma o saradnji počinje realizacija omladinskih volonterskih projekata.Kroz program Mladi su zakon u Braničevskom okrugu\n14:12 | 17.09.2015. Autor: A.G.\nUručenjem čekova i potpisivanjem memoranduma o saradnji počinje realizacija omladinskih volonterskih projekata.Kroz program Mladi su zakon u Braničevskom okrugu biće finansirano 11 projekata sa ukupnom sumom od 662.800,00 dinara.\nU prostorijama Omladine JAZAS-a Požarevac, održan je PR – info sastanak povodom početka realizacije Omladinskih Volonterskih Projekata udruženja/grupa u Braničevskom okrugu.Sastanak je održan u okviru projekta "Mladi su zakon 2015 - istočna Srbija” koji finansira Ministarstvo omladine i sporta, a realizuje resurs centar Omladina JAZAS-a Požarevac sa partnerima Timočkim omladinskim centrum iz Zaječara i UG Šansa iz Požarevca.\nPredstavnici omladinskih udruženja\nKroz program Mladi su zakon u Braničevskom okrugu uz podršku resurs centra za istočnu Srbiju Omladine JAZAS-a Požarevac biće finansirano 11 omladinskih volonterskih projekata sa ukupnom sumom od 662.800,00 dinara.U toku je već realizacija omladinskih volonterskih projekata u borskom i zaječarskom okrugu gde se preko resurs centra Omladine JAZAS-a Požarevac finansira 10 projekata sa ukupnom sumom od 637.110,00 dinara.\nBiće realizovan jedan projekat u Opštini Petrovac na Mlavi, dva u Opštini Veliko Gradište i osam na području grada Požarevca, od toga jedan u Bubušincu i dva koja se realizuju i na području Kučeva, Žagubice i Malog Crnića.\n“Projekti se bave uređenjem prostora gde mladi provode slobodno vreme, zaštitom životne sredine, bezbednošću mladih, zrdavlju mladih, međugeneracijskom saradnjom, promovisanjem razumevanja, tolerancije, humanosti i jednakih šansi za sve mlade. Ovo je bila prilika da se mladi koji će ove godine realizovati omladinske volonterske projekte u braničevskom okrugu upoznaju i dodatno umreže, te i razmene mišljenja i dosadašnja iskustva”, kaže Zoran Jović, menadžer projekta.\nNa sastanku su grupama mladih uručeni prigodni čekovi i potpisani memorandumi o saradnji i realizaciji omladinskih volonterskih projekata, a potom su mladi su upoznati sa procedurama realizacije projekata, detaljima kao što su način finansijske podrške, Promocije projekata, izveštavanju.\nSvako treba da proveri svoj HIV status\nKrov nad glavom dobija 13 porodica interno raseljenih i socijano ugroženih lica\nČep za džep (FOTO)\nNaselje Kobilje u petak bez struje\nPregovori u vezi sа dugom Srpske fаbrike stаklа EPS-u: Kompromis najprihvatljiviji


MILJAN PREMOVIĆ: ZAŠTO NEĆU IZAĆI NA IZBORE | KOSMET VIA KOSMOS\nThis entry was posted on четвртак, 20. октобра 2011. at 11:12 am and is filed under Drugi pišu.\tYou can follow any responses to this entry through the RSS 2.0 feed. You can leave a response, or trackback from your own site.\n8 Responses to MILJAN PREMOVIĆ: ZAŠTO NEĆU IZAĆI NA IZBORE\n20 октобра, 2011 у 12:25 pm\nNAJAVLJENA SMRT TOME I VOJE ILI KAKO ZAPAD VIDI SRBIJU POSLE ERE PETOG OKTOBRA\nsreda, 19 oktobar 2011 21:37\nAko je ljudima sa vlasti pomisao na izbore jedini način da se suoče sa sobom, onda je Boris Tadić duboko u autorefleksivnoj fazi. Govoreći pre nekoliko dana o Petom oktobru – datumu o kome se već sve zna osim ko će to da plati – Tadić je rekao da prevratu dugujemo to što se vlast više ne mora menjati na ulici, što je imalo da znači – ne pokušavajte! Odmah zatim rekao je da to ne znači kako će vlast biti promenjena na izborima, što je opet trebalo da znači – ne pokušavajte! Da je reč o muškarcu u najboljim godinama koji na svakih 15 minuta pomišlja na izbore, potvrdio je i u ponedeljak, kada je rekao da glasanje neće skoro i da će sa svojom vladom terati do samog kraja.\nNe, nije tu reč o hormonalnom poremećaju, već o dubokoj državničkoj viziji, koju nose dva jaka razloga. Prvo, kaže Boris, izbori ne mogu sad zato što posao ne može da čeka. Za sedam, osam meseci, kaže, „može mnogo toga da se uradi“. Mogu, dodaje, da se dovedu investitori, mogu da se izgrade putevi, može da se otvori stotne ili hiljade radnih mesta. Naravno, ništa od svega toga neće se dogoditi iz prostog razloga što čovečanstvo, na primer, jeste dobilo zakon gravitacije čudom, kad je ono jabuka pala s drveta na glavu Njutnu. Ali, koliko znam, nije jabuka postavila taj zakon, već Njutn, što će reći da svako čudo traži svog čoveka i da bi Borisovo čudo moglo samo da čovečanstvo obraduje čvorugom na njegovoj glavi, i ničim više. Elem, za jak razlog zašto neće biti izbora trebaju nam malo veća čuda od Borisa. Recimo majanski smak sveta 2012; ili da se vrati Panonsko more, pa da Srbija plovnim putem ode u Evropu; ili da dođe do Trećeg svetskog rata, što su, sve neki događaji zbog kojih ni sam ne bih više insistirao na izborima.\nIma tu još čuda koja mogu da se dogode za pola godine. Može, recimo, da se ni za šest meseci ne sazna koliko je zapravo koštao most na Adi, kao što može da se ne sazna i kako je Đilas u utorak napao jednog čoveka u Ralji koji ga je iz publike pitao da mu otkrije tu tajnu. Može da se ne sazna i za koliko je puta tokom gradnje skočila cena mosta kod Beške. Istovremeno, može da se čudom i sazna, recimo, da je Toma, koji se onoliko hvali svojom rakijom, zapravo sve vreme pekao zozovaču. Ili da Veran Matić ispriča kako mu je Koštunica onomad u poverenju priznao da je lično ubio Đinđića. Boris – čovek koji dakle čeka čudo – potpuno je u pravu: ako postoji šansa da se čudo desi za tri meseca – a uvek postoji – šansa da se čudo desi za šest meseci je dvostruko veća. Njegova čvrsta matematika, ako se razvija dalje, nalaže i to da, ako izbora uopšte ne bude, čudo je tada već sasvim izvesno. Samo treba biti dovoljno stpljiv i, dok čekamo, ne trovati atmosferu, jer to Borisa mnogo nervira, a i tera čuda.\nVEĆ IZBORI SU BORISOV PORAZ Da Boris pitanje izbora doživljava veoma kompleksno, svedoči i to što kaže kako izbori zapravo teraju investitore. Ta svestrana analiza navodi me na pomisao da se najzad založim za uvođenje diktature, što bi nas lišilo i muke sa izborima i donelo nam one obećane rajske pare, što je već ozbiljna ideja. Na kraju, Tadić izbore poredi sa vanrednim stanjem (kome je, kaže, „u interesu kreiranje atmosfere vanrednog stanja?“), čime nas zapravo vraća na početak. Nije vanredno stanje samo kad se smenjuje vlast na ulici, vanredno stanje je i kad smenjuje na izborima. Otuda zaključujem da je u njegovom doživljaju drugo ime vanrednog stanja zapravo demokratija, od koje nas je sopstvenim leđima štedeo poslednjih godina. Toliko nas je štedeo da smo u njegovom režimu uspeli da doživimo sve, i još je samo ostalo da nam se to sve dopadne.\nNaravno, za Borisa su danas izbori duboka lična drama, za koju opravdano sumnja da će se igrati samo da glavni junak ne bi preživeo. I zašto bi u to ulazio pre nego što ga nateraju? Da, on zna ono što znamo svi: ovo su izbori na kojima se završava njegovo, i otuda je sasvim ljudski da, kao onaj leptir iz basne, svoj kraj vidi kao kraj sveta. Zato on čak može sasvim da se uživi u jezu pred pomisili kome ostavlja Srbiju, koja je za njegovog vakta postala tako lepo mesto na svetu za njih nekoliko hiljada, koliko da se napuni arena kad igra Nole.\nElem, sam Borisov izlazak na izbore otvara jedan proces koji on da preživi ne može. Ako izgubi, nova parlamentarna većina više će gledati da se s njim obračuna nego da sarađuje u preostaloj godini njegovog mandata, a, ako se baš zainate, možda ga i ponize opozivom. Kad ostane bez mesta na Andrićevom vencu, neće više biti ničeg što bi moglo da zaustavi njegove ambicozne žute pretendente da mu izmere rep. Elem, kad siđe sa prve stepenice, sići će sa svih ostalih – kao skalp pobednicima, kao smetnja njegovim junošama, kao iznošeni džemper strancima, kao sramota Srbima, kao opomena istoriji. Zato će na izborima Boris tući bitku svih bitaka, onakvu u kojoj se na fer-plej gleda kao ne odsustvo razuma. On, naravno, ne može da je dobije, čak ni ako nekim čudom ili postizbornim inženjeringom, koji bi bio skuplji od Srbije, možda i učestvuje u pravljenju nove vlade. Ali tek to će biti njegov poraz, sadržan u prostoj činjenici da će tada pasti zajedno sa celom petooktobarskom političkom građevinom, u kojoj na najvažnijim ciglama piše njegovo ime.\nI tu smo na najvažnijem: petooktobarska nakazna građevina – koja krije najveću pljačku dobara i proneveru slobode u istoriji Srbije – neće se sama od sebe srušiti na sledećim izborima, čak ni ako na njima bude srušen Boris. Jer petooktobarski poredak može se srušiti na tri načina. Prvi, ako Toma, Velja, Voja i ko već – ako je to ta vlada – donesu političku odluku da se to ima srušiti; drugi, ako to isto odluče stranci; i, treće, kada građevina sama potroši unutrašnje resurse, razloge postojanja i elemente na kojima je sazdana i sruši se na glavu Srbiji i onima koji budu tada vladali njome. A za to je potrebno još malo, neko vreme posle izbora.\nHajde da vidimo šta o tome, na primer, misle Toma i Voja, dvojica glavnih pretendenata na vlast iz današnje opozicije, svet koji među sobom ima više rđavih nego lepih trenutaka, svet sve rešeniji da, suočen sa bilansima Borisove vlade, međusobnu istoriju ostavi iza sebe. Jedan sam od onih koji su umeli da se nerviraju slušajući Tomu kako se zaklinje na večnu vernost Evropskoj uniji, ali ne i da se zbog toga zabrinem. Zašto? Zato što jedva da ima nekog ko je sa one strane Imperije proveo više vremena od njega posle Petog oktobra. Zato što je sam objasnio da je shvatio važeća pravila, prema kojima je njegova javna vera u EU proporcionalna njegovim izbornim izgledima. Zato što zna da bi, kad ne bi bilo tako, ponovo pala berza ako bi on zapretio pobedom i što bi u taj pad berze poverovali upravo oni birači kojima danas veoma smeta njegovo evropejstvo. Drugi jak razlog zašto njegovo evropsko ispovedanje držim benignim je u tome što EU u mandatu sledeće vlade, koja god da bude, neće biti toliko u fokusu kao za mandata ove.\nTOMA I VOJA – DILEMA SVIH DILEMA Ono, međutim, što je mnogo važnije i što se ne da jasno videti ni iz Nikolićevih, pa ni iz Koštuničinih političkih poruka jeste sledeće pitanje. Naime, imaju li oni čvrstu nameru da budu ljudi koji će prvi otvoriti vrata postpetooktobarske ere i, sa svim rizicima koje to nosi, započeti jednu novu političku etapu ili će biti poslednji petooktobarski akteri koji će vladati po starim pravilima i kojima će se u tom slučaju, sasvim izvesno, cela građevina srušiti na glavu već posle godinu-dve. U razrešenju ove ključne enigme navijački pristup neće nam pomoći. Još manje će nam pomoći pozivanje na prethodne izjave i postupke Nikolića i Koštunice, a manje od toga ona naša lažna plemenitost duše kako su svi isti i kako nema za koga da se glasa. Zašto? Zato što će oni vladati Srbijom, u kojoj će još važiti stara pravila: i dalje će biti snažan pritisak zapadnih ambasada; i dalje će se insistirati na postojećem privrednom (anti)modelu, prema kome Srbija treba da preživljava od svojih deset prstiju, a ne od svoje glave; još uvek će opstajati politički pritisci i pretnje teritorijalnom dezintegracijom; i oni će morati da kohabituju sa kompradorskom privrednom, intelektualnom i medijskom elitom. Ali oni će vladati i Srbijom kojoj će se otvarati šanse i gotovo sve one biće na suprotnoj strani sveta od zapadnih izvora navedenih pretnji; Srbijom koja će, ako bude želela da preživi, morati da menja i same temeljne postavke sistema, i koja će svoje preživljavanje moći da organizuje samo na onim stvarima koje su joj danas zabranjene.\nStrepnja da oni neće napraviti taj zaokret jeste u tome da njih dvojica, ko manje ko više, još uvek traže zajednički jezik sa onim svetom iz zapadnih ambasada koji otvoreno radi protiv srpskih interesa. Zašto to rade kada ih taj svet nikad nije prihvatio, uprkos tome što je bio kadar da s njima, kad je trebalo, gaji i bolje i lošije odnose? Zato što taj svet još uvek može da ih ubije. Ali nije manja ni nada da će zaokret napraviti. Ona je u prilikama koje nalažu da su interes Srbije, s jedne strane, i, s druge, najsebičniji interes Nikolića i Koštunice toliko približeni da će biti sasvim dovoljno da pametno čuvaju sopstvene političke glave i već samim tim će čuvati i Srbiju. Kako?\nHajde prethodno da malo rasvetlimo odnos ambasada prema Koštunici i Nikoliću. Znam da je nekoliko zapadnih diplomata avanzovalo kad su prigrabili zasluge za Tomino prebacivanje iz reda divljih Srba u red pitomih. Ali suštinsku veru tog sveta u njega nisam video jer njih nije interesovao Tomin uspeh, već njihov. A to znači da Toma u njihovoj vizuri nikad nije postao jedan od njih – da se ne lažemo, nije to postao ni mučeni Boris, ali o tome kasnije – već neko ko bi mogao da bude iskorišten u nekoj situaciji ili bar kao transmisija zapadne političke volje prema građanima Srbije, pomalo sklonim da veruju kako, ako, recimo, Toma daje Kosovo, to može samo da znači da drugačije nije moglo. Rečju, srešćete danas zapadnog diplomatu koji će vam govoriti lepo o Tomi, čega ranije nije bilo, ali nećete sresti nijednog koji će vam reći da je budućnost Srbije u onom što Toma jeste, čak ni u onom što govori. I baš zato se Boris, kad ga je Toma pritisnuo, kao velikim dostignućem svoje politike preporučivao – predvidivošću. Jer on zna koliko na Zapadu vole da, kad mu zavrnu ruku, znaju koliko glasno će da vrišti i posle koliko će da kaže da; i on zna koliko ambasadori vole da vide Tomu na svojim prijemima i koliko, dok ga gledaju, strepe od toga hoće li se jedne noći, ponižen i sjeban, probuditi u Bajčetini, srušiti figure sa table, nabiti šajkaču na glavu i početi da razgovara sa istorijom.\nSMRT PRELAZNE ČETVORKE Sa Koštunicom je slično, s tim što je on putovao u smeru suprotnom od Nikolićevog. Potpuno izvan modela političara iz zemalja u tranziciji, on je među zapadnim diplomatama ostajao nerazumljiv i onda kada im je radio naruku i onda kad ih je nervirao. A tamo gde u zapadnom saznajnom sistemu nema razumevanja, tamo raste netrpeljivost, odakle je Voja verovatno najomrznutiji političar u zapadnim ambasadama još od vremena Miloševića. Sa svoje strane, sam je umeo da bude sa druge strane od tog sveta, koji vlada i srpskom zemljom i srpskim nebom. To će reći da je umeo da preživi na poziciji gde već deset godina ništa ne raste; da je umeo u tome da bude miran i dostojanstven, nikad do kraja spaljujući mostove; da bude gotovo uveren u to da njegovo vreme i može proći, ali ne i vreme njegove politike, u čijem centru je država, stvar koju Srbi nisu prestali da sanjaju ni kada su je dobili i stvar koja im je danas potrebna najviše još od vremena Srpske revolucije.\nZato, kad vam iste te diplomate danas kažu kako nemaju ništa protiv vlade u kojoj sede Toma i Voja, treba im verovati, ali ih treba i pitati da li je neki od njih čovek u čijim rukama vide Srbiju kakvu žele. Naravno da nije. I tu dolazimo na važnu stvar – kako Zapad vidi Srbiju posle petooktobarske ere.\nEvo kako: Zoran Đinđić je mrtav, Tadić je isceđen i pušten niz vodu, i on se na ovim izborima bori protiv matice, isto kao Koštunica 2007. i 2008. godine. Toma i Voja za to vreme trebalo bi da budu ubijeni u zajedničkoj vlasti jer nisu mogli da budu ubijeni u opoziciji. Na taj način Srbija će ostati bez četiri najznačajnije političke figure petooktobarske epohe i posle toga, ma šta mislili o svakom od njih ponaosob, na istoj toj sceni neće ostati nikog ko je odrastao u nekom drugom miljeu, neomeđenom limesima kurseva u Segedinu ili Garmišu. Posle njih neće ostati nikog ko za makar trenutak svog političkog formiranja ne može da zahvali nečemu što nije taj svet koji obeležavaju ambasade kvinte u Beogradu.\nJednostavnije rečeno, Đinđić, Tadić, Koštunica i Nikolić su različiti političari; neki od njih su im dali manje, neki više, a neki sve, ali svi oni su u zapadnoj optici prelazni političari – svet koji ima da Srbiju provede putem od divljeg utošišta otpora Novom Svetu do zombirane mase bez oblika, od koje može da se bez ikakvog otpora materijala napravi sve što se hoće. Đinđić je taj posao započeo i brzo se pokajao; Koštunica je potrošio dva mandata tražeći kompromis između onoga što Zapad hoće i potrebe Srbije da preživi; Tadić je dao sve što je mogao, i nije dao dovoljno; Nikolić će da zatvori vrata tako što će mu se ona spustiti na glavu kao giljotina. I kraj priče.\nZato bi Nikolićeva i Koštuničina vlada, prema toj zamisli, trebalo da bude vlada poslednje faze slobodnog pada iliti udarca u beton. Recimo to ovako: da im Boris štafetu koju je primio na devetom spratu predaje na trećem, a onda se sva trojica survavaju na beton, s tim što ova dvojica u istoriji i narodu ostaju zabeleženi kao ljudi koji su Srbiju sastavili sa crnom zemljom. Ima neke perverzne ironije u tome što je posao da na sopstvene glave sruše petooktobarsku građevinu dat dvojici ljudi, od kojih je jedan – Nikolić – suštinski nevin za bilo šta što se dogodilo u tom vremenu, a što je drugi – Koštnica – jedini među vođama Petog oktobra čija se vizija Srbije znatno razlikovala od slike finansijera prevrata, što je skupo plaćao u većem delu svoje karijere.\nBORBA PROTIV SUDBINE Naravno, pripreme za takav rasplet već su počele. Poslednjim zaduženjem u maniru pijanog milionera Boris je Srbiju skoro sasvim primakao zakonskom maksimumu od 45 odsto BDP. A to znači da, ako Toma i Voja krenu da se zadužuju na Istoku, pa makar to bili samo krediti koji će služiti podizanju privrede, moraće da menjaju zakon i da povećaju crtu maksimuma. Ako krenu da menjaju zakon, javiće se MMF i reći im da to ne može inače će im pustiti sve menice ili već tako nekako. Dalje, kad Boris preko režimskih novina pušta Tomi i Voji da je u budžetu PIO ostalo para za još šest penzija, to znači da će penzioneri imati da jedu dok Boris vlada, a posle neka idu Tomi i Voji pod prozor i pričaju kako im je sa Borisom bilo lepo. Naravno, ne treba sumnjati ni da će tadićevci spiskati pred izbore koliko god mogu da ovima ne ostane ništa a i da isplate svoje klijente da prežive dok ne dođu ponovo na vlast. Rečju, kad ovi dođu, kuća će već biti spaljena i ostaće im samo da se vrte po njoj dok im se ne sruši na glavu. Kad se to desi, kad Tomi i Voji preostane samo da konstatuju bankrot i da ne mogu da isplaćuju penzije niti da šalju zavoj u bolnice, kada se Srbija pobuni i počne da na ulici rešava probleme – s tim će doći ponovo žuti – predvođeni Đilasom ili nekim sličnim njemu – sveži, umiveni, puni poverenja u to da se bez njih u Srbiji ne može ništa.\nNaravno, biće to konačan slom, koji ne samo da neće preživeti Toma i Voja nego ga neće preživeti ni bilo kakva slobodarska i patriotska ideja, utoliko pre što je patriotizam u rečniku ovdašnjih evropejaca drugo ime za organizovani kriminal. A to opet znači da ćemo se, ako se sve to oposli po takvom planu, skupljati po katakombama kao rani hrišćani.\nE sad, može li se taj tragični rasplet izbeći? Može. Pre svega, ako akteri u novoj vladi ne budu želeli ili mogli da razmišljaju strateški, ako ne budu umeli ili smeli da razmišljaju o državi i narodu, biće sasvim dovoljno da razmišljaju o sebi na najsebičniji mogući način, zašto ne, i da shvate da su njihove kože koje se suše na tarabi te nove zombirane Srbije deo plana bez koga se ne može uraditi ništa. Biće dakle dosta za početak samo da čuvaju te kože.\nZato je neophodno da današnja opozicija – gde, pored SNS, NS i DSS, vidim i radikale, i Dveri, i gomilu malih organizacija i udruženja, novinara, intelektualaca, poslovnog sveta kome rasplet o kome pišem diže kosu na glavi – da svi oni dakle zaborave svoje ružne međusobne istorije i omraze. Umesto da se govori o tome kako će se o koalicijama razgovarati posle izbora, potrebno je da se odmah formira širok i snažan opozicioni front za opstanak Srbije, koji ne bi morao nužno da podrazumeva izlazak na izbore na jednoj listi, ali bi svakako podrazumevao sinergiju svih aktera, gde će se svaki od njih, praštajući ostalima, boriti za sebe jer ono što ga čeka gore je od svake mržnje sa kojom je do danas bio suočen.\nTaj front morao bi (a i mogao bi) i da natera vlast na prevremene izbore i da na njima osvoji ubedljivu većinu. Zatim bi morao da proglasi kraj petooktobarske epohe sa svim onim što to podrazumeva – od usložnjavanja geopolitičkog kursa zemlje i diskontinuiteta u organizaciji političkog, privrednog i bankarskog sistema, preko preciznog ustanovljavanja istine koliko je zemlja opljačkana i hitnog pozivanja na odgovornost svih koji su učestvovali u tome kao i onih koji su radili protiv interesa sopstvene zemlje (naravno, uz njihovo razdvajanje od otetih para), pa sve do odlučne politike odbrane države, zatim temeljne izgradnje državnih institucija i korenitih promena unutar samih elita.\nKruna svega o čemu je reč jeste redefinisanje odnosa prema zapadnim ambasadama, koje se nikad neće pomiriti sa tom promenom kursa. Ali, ako Toma i Voja misle da će se ambasade složiti sa bilo čime što nije realizacija njihovog plana, grdno se varaju. Ako misle da strancima igra ikakav scenario na kraju kojeg njih dvojica nisu u političkoj horizontali, varaju se još više. Ako misle da im je u tome ostalo nešto manevarskog prostora, izvinjavam se, ali pojeo ga je Boris i za sebe i za njih. A vi, ako mislite da oni nemaju volje, snage i hrabrosti da se tome suprotstave, grešite, kao što biste grešili stavljajući ruku u vatru da će se suprotstaviti.\nJer, oni su ljudi koji se približavanjem vlasti danas približavaju i sopstvenom graničnom prostoru, i političkom i egzistencijanom, gde niti su do sad bili niti smo ih mi tamo mogli videti. A u graničnom prostoru moguće je svašta, i tu ne pomaže mnogo zaključivanje na osnovu prethodnih događaja. Da bi se prevario zacrtani scnario, treba nam dakle da složimo devet planeta u nizu, gde pritom ne vidim da će vrh inteligencije biti zaključak zašto to Toma i Voja nikao ne bi mogli, već zašto bi možda mogli. Kao što će stajanje sa strane i čantranje da planete još nisu u nizu sa inteligencijom zajedničko imati samo početno slovo. Kao idiotizam.\nVuk Perišić: О Manifestu Pokreta 15. oktobar « KOSMET VIA KOSMOS каже:\n21 октобра, 2011 у 12:33 am\n[…] MILJAN PREMOVIĆ: ZAŠTO NEĆU IZAĆI NA IZBORE […]\nLos Indignados « KOSMET VIA KOSMOS каже:\n23 октобра, 2011 у 7:32 pm\n[…] MILJAN PREMOVIĆ: ZAŠTO NEĆU IZAĆI NA IZBORE Like this:Свиђа ми сеБудите први коме ће се свиђати ово . […]\nКонзервативци « KOSMET VIA KOSMOS каже:\n4 новембра, 2011 у 11:11 pm\n5 новембра, 2011 у 11:56 pm\n„Prva srpska čajanka“ ispred Ministarstva finansija « KOSMET VIA KOSMOS каже:\n6 јуна, 2012 у 6:25 pm


Willkommen in Deutschland | Centar Equilibrio Blog\nALEMANYA – WILLKOMMEN IN DEUTSCHLAND\nNapisao/la Jelena Crnković dana 19. jan 2012.\n„Man hat Arbeitskräfte gerufen, und es kamen Menschen.“ Max Frisch\n(“Pozvali smo radnu snagu, a došli su ljudi”)\nFilm iz 2011. bavi se vrlo popularnom temom u Nemačkoj – gastarbajterima.\nKao pojam gastarbajteri nisu ni postojali do 60-tih godina, kada je nemačka vlada pozvala veliki broj stranih državljana da dođu u Nemačku i pomognu razvoj privrede. Najviše ih je bilo iz Turske i Italije, ali i iz Grčke, Španije, Maroka, Portugala i Jugoslavije. Većina njih je dolazila sa namerom da ostanu samo par godina i vrate se u domovinu, ali su ostali i kao gastarbajteri iz ove priče na kraju uzeli nemačko državljanstvo. Ipak svi oni ostaju do kraja života između dva sveta: zemlje koju su ostavili i nove domovine, koju sve do sledeće generacije ne prihvate do kraja.\nPenzioner Husein i njegova žena Fatma su tek dobili nemački pasoš, iako godinama žive u Nemačkoj. Dok je Fatma vrlo ponosna na svoju novu domovinu, Husein se na pomen toga samo mršti. Za vreme porodične večere, saopštava da je kupio kuću u rodnoj Anatoliji i da želi celu porodicu da odvede tamo. Tokom putovanja njegova unuka Kanan priča svom sestiću priču o tome kako su se Husein i Fatma zavoleli, dobili decu, preselili u Nemačku, sreli se sa novim svetom i njegovim običajima. Inače baš taj šestogodišnjak se već na početku filma susreće sa glavnim pitanjem, koje sve likove muči: Da li sam Nemac ili Turčin? (Bin ich Deutscher oder Türke?)\nFilm je komedija, sa tragičnim krajem i sasvim dovoljno elemenata drame da nas podseti da se radi o stvarnom životu. Inače je debitantski film sestara Jasemi i Nesrim Samdereli iz Dortmunda, koje su se već 2006. u seriji „Turski za početnike“ (Türkisch für Anfänger) bavile temom Turci u Nemačkoj. U filmu nema skečeva i simpatičnih scena o manama Turaka i Nemaca, kao u seriji, već imamo celovit film, doduše sa potpuno nelinearnim tokom i stalnim upadima scena iz prošlosti, koje čine najbolji deo filma. Cela priča je ispričana iz ugla jednog pripodevača, sada već odraslog unuka, u stilu nekakve orjentalne bajke, koja obećava da će i pored neprijatnog iznenađenja, na kraju sve biti u redu: unuk, tek treća generacija gastarbajtera , u svojoj dečijoj nevinosti pomirio je Nemca i Turčina u sebi. To nam dokazuje i srceparajući susret sa nemačkom kancelarkom Angelom Merkel na kraju filma!\nElem, sve pohvale glumcima, pogotovo premladom Rafaelu Koussourisu, koji igra 6-godišnjeg unuka, ali sa šarmom odraslog glumca. Tu je i uvek odličan Denis Moschitto, koji polako postaje zvezda u Nemačkoj, mada ga ja poznajem samo iz filma (kod nas prevedeno kao “Kung fu kebab“).


U svetu je do sada zaraženo više od 60,4 miliona ljudi, a preminulo je više od 1,4 miliona. Oporavilo se oko 38,7 miliona ljudi, pokazuju podaci Džons Hopkins univerziteta.\nBroj zaraženih korona virusom u Srbiji raste iz dana u dan, najteža situacija je u Beogradu/PA Media\nSrbija beleži najveći dnevni broj preminulih i zaraženih od početka epidemije, dok Nemačka produžava restriktivne mere barem do Božića, a izabrani američki predsednik Džo Bajden poziva ljude da se uzdrže od putovanja za Dan zahvalnosti.\nU poslednja 24 sata u Srbiji je preminuo 51 pacijent, a inficirano je još 7.606 ljudi.\nPredsednik Aleksadnar Vučić rekao je da je danas najteži dan za Srbiju, te dodao da je situacija u bolnicama izuzetno teška, prenosi RTS.\nU zemljama širom Evrope na snazi su brojne mere i ograničenja kako bi se zaustavilo širenje virusa, dok vlade EU država pokušavaju da se dogovore o tome da li će skijališta raditi tokom zimske sezone. Skijališta su bila neka od prvih žarišta Kovida-19 na Starom kontinentu početkom godine.\nDžo Bajden, izabrani predsednik SAD, rekao je da je pred Amerikom duga i teška kovid zima, ali da je "siguran u pobedu nad koronom".\nPrema poslednjim zvaničnim podacima, u Srbiji je u poslednjih 24 sata korona virus odneo još 51 život, čime je broj mrtvih od početka pandemije dostigao 1.366.\nTestirano je 21.569, a od tog broja pozitivno je 7.606. Broj registrovanih slučajeva od početka epidemije dostigao je 148.214.\nHospitalizovano je 6.722 pacijenta, od čega je na respiratorima njih 243.\nSituacija u bolnicama je izuzetno teška, izjavio je danas predsednik Srbije Aleksandar Vučić.\n"Kada na pregled, svaki dan, primite 10.000 ljudi, i morate da smestite u bolnice 1.000 njih, a nemate nijedan slobodan krevet, onda je jasno u kakvoj su situaciji", rekao je Vučić.\nU Novom Sadu danas je proglašena vanredna situacija zbog pogoršane epidemiološke situacije, posle Niša, Požarevca, Zrenjanina i drugih gradova u Srbiji.\nZbog popunjenih kapaciteta u bolnicama, u kovid sistem je ušla i beogradska Klinika za opekotine, plastičnu i rekonstruktivnu hirurgiju.\nU toj ustanovi se smeštaju pacijenti sa teškom kliničkom slikom i u njoj je trenutno 64 pacijenata, izjavio je direktor klinike Milan Jovanović.\nAko svi budu sprovodili mere zaštite do početka decembra stvoriće se situacija da se kriva zaravni, izjavio je u četvrtak član Kriznog štaba Branislav Tiodorović, prenosi RTS.\nTiodorović je za TV Prva rekao da se povoljniji rezultati ne mogu očekivati pre toga, jer je potrebno najmanje 10 do 12 dana primene mera da se vide rezultati.\nProcenio je da sledi teška situacija do kraja ove sedmice, tokom vikenda i sledeće sedmice, ali da bi uz odgovorno ponašanje moglo doći do laganog spuštanja krive u decembru.\nTada bi prema njegovim procenama moglo doći do povremenih pikova niskog intenziteta, a mnogo mirnija situacija bi mogla da se očekuje za Novu godinu.\nOštrije mere uvedene zbog loše epidemiološke situacije su na snazi od utorka i oročene su do 3. decembra kada će ih Krizni štab opet razmatrati.\nSrednje škole, viši razredi osnovnih i fakulteti prelaze na onlajn nastavu, vrtići i niži razredi osnovne škole rade po normalnom režimu\nZimski raspust od 21. decembra do 18. januara\nSkraćeno je radno vreme restoranima, kafićima, barovima, klubovima, kladionicama i tržnim centrima do 18 časova\nProdavnice van tržnih centara rade do 21 čas\nApoteke, benzinske pumpe i dostave hrane rade bez ograničenja\nZabrana okupljanja više od pet ljudi u zatvorenom i na otvorenim uz izuzetke poput radnih kolektiva, škola, tržnih centara, uz minimum četiri metra kvadratnih po osobi\nObavezno je nošenje maski u zatvorenom i na otvorenom ako nije moguće držati distancu\nOgraničen je broj putnika u vozilima javnog gradskog prevoza, ali je povećan broj autobusa\nPojačane kontrole nošenja maski u javnom prevozu, a predviđena kazna je 5.000 dinara\n"Zakasnilo se sa merama", ocenio je prethodno epidemiolog Predrag Kon, ističući da je medicinski deo Kriznog štaba predlagao restriktivnije mere još 6. novembra, ali da sa druge strane postoji ozbiljna argumentacija u vezi sa ekonomskim aspektom mera.\nVakcina protiv koronavirusa, kada bude nabavljena, neće biti obavezna nego preporučena, a za sada nisu razmatranja ograničenja za one koji eventualno ne žele da je prime, rekao je Ministar zdravlja Zlatibor Lončar za TV Hepi.\nKada vakcina bude dostupna, predviđeno je da bi među prvima mogli da je prime prvenstveno zdravstveni radnici koji rade na infektivnim klinikama u crvenim zonama, zatim ostali zdravstveni radnici, službe bezbednosti, vojska, policija i javne službe.\nPovodom sumnji jednog dela javnosti u bezbednost vakcine, Vučić je izjavio da će "primiti prvu koja dođe, koja god bila, jer toliko verujem u zdravstvene sisteme u svetu".\nPonovio je da se država trudi da dođe do vakcine preko sistema Kovaks, ali i kroz bilateralne pregovore.\n"Razgovaramo i sa Englezima, Rusima, Kinezima, ali još je nemamo. Trudićemo se, daćemo sve od sebe, koliko mala zemlja poput Srbije može, da budemo među prvim malim zemljama koje će dobiti prve količine", rekao je Vučić.\nDirektorka Instituta za javno zdravlje "Batut" Verica Jovanović je rekla za RTS da su u toku opsežne pripreme i da se nadležni spremaju kao da će vakcina sutra biti dostupna.\nPovećava se učestalost pregleda i procenat ljudi kojima je potrebno bolničko lečenje, a ti pacijenti zahtevaju i primenu kiseonika što dodatno komplikuje i otežava situaciju i rad, jer se za sve terapijske procedure zahteva i aktivno učešće medicinskog kadra, istakla je Jovanović.\nSamo tokom noći, prema podacima koji stižu kontinuirano, na Infektivnoj klinici Kliničkog centra Srbije u Beogradu bilo je oko 90 pregleda, a više od 50 pacijenata je tokom noći dobilo pomoć od strane službe hitne pomoći.\n"Mi ćemo izaći iz ovoga. Svako će od nas dati doprinos. Borba je takva da svako može svojim ponašanjem da doprinese", poručila je Jovanović.\n"Večernje novosti" su objavile deloveNacionalne studije seroprevalencije SARS-CoV-2, prema kojoj je pre aktuelnog i dosad najjačeg talasa epidemije imunitet na koronavirus steklo je 20,7 odsto stanovništva Srbije.\nNajzaštićeniji, navodi se u rezultatima, jesu stanovnici Kragujevca, Užica, Čačka, Valjeva i Šapca.\nU Rusiji je u prethodna 24 sata zabeležen crni rekord - 491 smrtni slučaj, a u šest regiona bolnički kapaciteti su prepuni\nDo sada je preminulo 1.552 pacijenta, a oporavilo se 92.349.\nGrad Varaždin na severu zemlje počeo je da podiže vojne šatore da bi se izborio sa prilivom pacijenata. Deset ljudi umrlo je u roku od 24 sata, a šef bolnice Nenad Kudelić govorio je o kolapsu zdravstvenog sistema i "ratnim uslovima".\nDo sada je umrlo 2.480 ljudi, a oporavilo se 48.780.\nUkupno je do sada preminulo 1.245 ljudi.\nSlovenačka vlada je zbog porasta broja smrtnih slučajeva odlučila da predloži parlamentu izmene Zakona o epidemiji kojim zahteva drastično povećanje kazni za prekršitelje - maksimalne kazne bile bi čak 10.000 evra, sa 400 evra koliko su iznosile na proleće.\nOd posledica korona virusa do sada je preminulo 1.600 ljudi, a oporavilo se 34.970.\nU poslednja 24 sata u Severnoj Makedoniji je preminulo 39 ljudi.\nOd posledica korona virusa do sada je preminulo 948 ljudi.\nPreminulo je 459 ljudi, a oporavilo se 21.229 pacijenata.\nNemačka je zatražila sporazum sa zemljama EU da skijališta ostanu zatvorena do početka sledeće godine, u pokušaju da se spreči izbijanje novih žarišta korona virusa.\nNeka od prvih žarišta Kovida-19 u Evropi početkom ove godine bila su na skijalištima, što je uticalo na širenje infekcije širom kontinenta.\n"Reći ću otvoreno da neće biti lako, ali pokušaćemo", rekla je kancelarka Angela Merkel nakon razgovora sa nemačkim regionalnim zvaničnicima početkom ove nedelje, a oblasti sa nižom stopom infekcije moći će da nakon toga ublažavaju ograničenja.\nU Nemačkoj važe ograničenja u radu restorana i barova do 20. decembra, ali će tokom perioda božićnih praznika doći do popuštanja mera.\nPremijer Italije Đuzepe Konte već je podržao odlaganje početka skijaške sezone, ali je naglasio potrebu za evropskim rešenjem.\nSvetska zdravstvena organizacija kaže da je Italija u proteklih nedelju dana zabeležila najveći broj pozitivnih slučajeva u Evropi sa 235.979 novoobolelih.\nSinoć je zabeleženo 722 smrtna slučaja u prethodnih 24 sata, što je nešto manje nego prethodnog dana, kao i manji broj hospitalizovanih pacijenata.\nFrancuski predsednik Emanuel Makron takođe je jasno rekao da će skijališta u Francuskoj ostati zatvorena do Nove godine.\nAli Austrija je izrazila zabrinutost zbog plana za čitavu EU, a ministar finansija Gernot Blumel rekao je da će, ako EU nametne da skijaška područja ostanu zatvorena, "onda to morati da plati".\nNaknada bi iznosila milijarde evra.\nU Engleskoj se uvodi sistem restriktivnih mera na tri nivoa za različite oblasti koje će važiti posle ukidanja nacionalnog zaključavanja 2. decembra.\nOčekuje se da će većina područja biti stavljena na više nivoe restrikcije, dva i tri - koji podrazumevaju zabranu mešanja članova različitih domaćinstava u zatvorenom prostoru.\nOblasti trećeg nivoa, gde mnoga preduzeća moraju da se zatvore, dobiće dodatna sredstva - kao i više testova na viruse koji pomažu u kontroli infekcija\nOblasti na nivou tri, gde će većina preduzeća i radnji morati da se zatvori, dobiće dodatnu finansijsku pomoć - kao i više testova na korona virus kako bi se kontrolisalo širenje infekcije.\nSistem će se redovno revidirati i nivoi restrikcije područjima će se možda promeniti pre Božića - prvo razmatranje zakazano je za 16. decembar.\nOdluke o nivoima zasnivaju se na preporukama javnog zdravstva na osnovu raznih faktora, kao što su stopa otkrivanja slučajeva - u svim starosnim grupama, posebno starijim od 60 godina, brzina rasta ili pada stope zaraženih, stopa infekcije u opštoj populaciji, opterećenost Nacionalne zdravstvene službe, kao i lokalne i specijalne okolnosti poput dugog ali kontrolisanog žarišta.\nOdređeno područje može da bude prebačeno u viši ili niži nivo restrikcije, u zavisnosti od razvoja situacije.\nPremijer Velike Britanije Boris Džonson je prvi put posle dve nedelje napustio rezidenciju u Dauning stritu, pošto je bio u obaveznoj samozoilaciji zbog kontakta sa poslanikom koji je bio pozitivan na Kovid-19.\nŠvedski princ Karl Filip (41) i njegova supruga princeza Sofija (35) zaraženi su korona virusom.\nPar je u karantinu sa svojom decom nakon što su u sredu prijavili simptome, potvrdio je švedski kraljevski sud.\nFrancuski ministar zdravlja Oliver Veran rekao je da bi očekivanih novih 5.000 slučajeva korona virusa, prema 16.282 registrovanih dan ranije moglo da do druge nedelje decembra omogući nastavak ublažavanja restrikcija, prenosi RTS.\nVeran je na konferenciji za novinare rekao da je stopa reprodukcije bolesti pala na 0,65 odsto, prenosi Rojters.\nPandemija korona virusa mogla bi da uništi 25 godina unapređivanja rodne ravnopravnosti, pokazuju novi globalni podaci UN agencije za rodnu ravnopravnost i osnaživanje žena UN Women.\n"Sve za šta smo radili, za šta je trebalo 25 godina, moglo bi da se izgubi za godinu dana", rekla je zamenica izvršnog direktora UN Women Anita Batija.\nBudući da žene obavljaju znatno više kućnih poslova i vode brigu o porodici zbog uticaja pandemije, postoji bojazan da bi se mogle izgubiti mogućnosti za zapošljavanje i obrazovanje, a žene bi mogle da budu ugrožene zbog slabijeg mentalnog i fizičkog zdravlja.\nČak i pre pandemije, procenjivalo se da žene rade oko tri četvrtine od 16 milijardi sati neplaćenog rada koji se svakodnevno obavlja širom sveta.\nDrugim rečima, pre korona virusa, na svaki sat neplaćenog rada muškarca, tri sata su radile žene. Sada je ta cifra veća.\nTurska je zabeležila veliki skok od 28.351 novozaraženih nakon što je promenila sistem izveštavanja tako da sada uključuje sve pozitivne slučajeve.\nPredstavnici lekara i opozicije optužili su zvaničnike da kriju prave podatke.\nRanije je prosečan broj bio oko 6.000 novih pozitivnih slučajeva dnevno.\nGradonačelnik Moskve Sergej Sobjanin proširio je ograničenja u glavnom gradu Rusije koja nalažu da osobe starije od 65 godina i rizične grupe ostanu kod kuće, kao i da najmanje 30 odsto radnika radi od kuće.\nOve mere će trajati najmanje do 15. januara.\nNa nacionalnom nivou, Rusija je zabeležila rekordna 524 smrtna slučaja tokom poslednjih 24 sata i još rekordnih 25.487 pozitivnih slučajeva.\nMeđunarodno udruženje za vazdušni transport (IATA) objavilo je da bi aviokompanije zbog drugog talasa pandemije korona virusa ove i naredne godine mogle pretrpeti gubitke od ukupno 157 milijardi dolara.\nStručnjaci IATA smatraju da bi zbog krize izazvane pandemijom korona virusa aviokompanije tokom ove godine mogle pretrpeti gubitak od 118,5 milijardi dolara, a sledeće godine 38,7 milijardi dolara.\nU najnovijem izveštaju procenjuje se da će se broj avionskih putnika smanjiti sa 4,5 milijarde prošle godine na 1,8 milijardi ove, te da će 2021. nakon oporavka broj putnika u avionskom saobraćaju iznositi 2,8 milijardi.\nSEĆATE LI SE VLAJKA SENIĆA? Nekadašnji poslanik je nestao sa političke scene, a danas u Vašingtonu radi na SVOJOJ KONDICIJI (FOTO)\nPIJAN VOZIO NEREGISTROVAN AUTO Policajci zaustavili vozača (67) kod Šapca, shvatili da nema ni vozačku dozvolu\nSmederevo: Grejanje u Smederevu tokom ledenih dana produženo\nBORUSIJA KAPITULIRALA! Vamangituka iz PENALA sprečio slavlje! /VIDEO/\nMaunt presudio u gradskom derbiju sa Fulamom\nREPREZENTATIVAC TZV. KOSOVA SE PROVODIO SA MISICAMA: Napravio žurku u vreme korone i digao Hrvatsku na noge! Svi čekaju kaznu\nPRDSEDNIK NA HILANDARU! Istorijska poseta najvećoj srpskoj svetinji! /FOTO/\nFRAN U EMISIJI IZJAVIO LJUBAV PAULI, ONA GA ODUVALA! Ogulio dušu o osećanjima prema njoj, ona poručila: Mogu i bez NJEGA!\nРуска црква позива вернике да одустану од купања за Богојављање\nUvod u nešto veće? Zatvoren deo beloruske nuklearke\nPijan vozio 160 km/h na putu kod Rume i UMALO UBIO ČOVEKA! Pobegao je posle udesa, ali ga je ubrzo našla HRABRA POLICAJKA\nBEZOBRAZLUK! Pojavili se nove detalji tuče! Patosirao Luku pa sad ovo priča!\nДео нуклеарне електране у Белорусији искључен због проблема током тестирања\nСећање на живот иза бодљикаве жице\nPreti pobuna u Melburnu: Ili svi idu u karantin ili da se odloži početak turnira


Identifikacija i procjena?\nTema: Identifikacija i procjena?\n03.01.2010., 00:07 #1\nEvo sam nedavno vrsio malo spremanje materijala pa sam iskopao citav niz starijih komada kao i nekih turskih kovanica. S obzirom da mi ovo bas i nije podrucje kojim se bavim postaviti cu temu pa ko se razumije da kaze koju Za neke komade znam otprilike ali trenutno nemam vremena da prevrcem po katalozima.\nLink za slike je http://s91.photobucket.com/albums/k319/tockipo/Identifikacija/\nOvo sam stavio ovako da ne bih opterecivo ljude sa sporijom konekcijom.\n03.01.2010., 00:38 #2\nRe: Identifikacija i procjena?\nTurci vrede po 2-3e\nMaksimijan - 5-10\nDalmacia i Albania - po 5e-8e\n03.01.2010., 01:22 #3\nOvdje imate i egipatski iz doba otomanskog carstva 1277AH ali samo da ima cvijetove sa strane bio bi oko 3.000$ ,inaće je oko 3EUR. Na moju sreću naletio sam u Egiptu na ovakav.Ne znam je li dupljak jer mi je jedan numizmatičar iz Sirije poslao sliku svoga i rekao da je njegov falsifikat.\n03.01.2010., 18:46 #4\nHvala na odgovorima! Otprilike je to ono sto sam i sam pretpostavio ali dvije glave su pametnije od jedne Inace danas sam dobio odgovor da je rimski komad Maximilijan. A zbog ovih turaka cu morati uciti arapski kako je krenulo\n25.12.2010., 22:11 #5\nDa li neko od vas zna o kom se novcicu radi?(na slikama) od kog je metala?\npise da je iz 1621(ili1791 ako se okrene naopako) mislim da je austrijski ali nisam siguran...\nmolim vas da mi odgovor posaljete na mail: markolazin@gmail.com ukoliko je moguce\nAvers XF, Revers F/G procjena\nPoslednja poruka: 01.01.2010., 02:36\nProcjena konfiguracije kuciste\nAutor Djordje0001 u forumu Hardver\nPoslednja poruka: 15.07.2009., 11:40